കേരളത്തിലെ പ്രമുഖ മന്ത്രിയുടെ മകളെ തട്ടിക്കൊണ്ടുപോയി?,kerala famous minister daughter kidnapped from delhikeralaonlinenews.com | Malayalam news, kerala news, onlinenews,\nFriday April 19th, 2019 - 10:39:pm\nUpdated: Sunday3April 2016 03:05:13 PM\nതിരുവനന്തപുരം: കേരളത്തിലെ പ്രമുഖ മന്ത്രിയുടെ കൗമാരക്കാരിയായ മകളെ ഒരു സംഘം തട്ടിക്കൊണ്ടുപോയതായി വാര്‍ത്ത. തട്ടിക്കൊണ്ടുപോകപ്പെട്ട മകളെ സംസ്ഥാനത്തെ ഒരു മന്ത്രി ഐപിഎസ് ഉദ്യോഗസ്ഥനൊപ്പം ദില്ലിയിലെത്തി മോചിപ്പിച്ചു. സംഘത്തില്‍നിന്ന് മകളെ മോചിപ്പിച്ചതായുമാണ് സൂചന. മംഗളം ദിനപത്രമാണ് വാര്‍ത്ത റിപ്പോര്‍ട്ട് ചെയ്തത്. കുറച്ചു ദിവസം മുമ്പായിരുന്നു സംഭവമെന്നുംക്രൈം ത്രില്ലറിനെ വെല്ലുന്ന സംഭവങ്ങളാണ് ദില്ലിയിലുണ്ടായതെന്നും വാര്‍ത്ത ചൂണ്ടിക്കാട്ടുന്നു. എത്ര രൂപയാണ് മോചനദ്രവ്യമായി നല്‍കിയതെന്നും വ്യക്തമല്ല.\nഡല്‍ഹിയിലുണ്ടായിരുന്ന മകളെ മോചനദ്രവ്യം ആവശ്യപ്പെട്ടാണ് ഒരു സംഘം തട്ടിക്കൊണ്ടുപോയത്. ഇക്കാര്യം അതീവരഹസ്യമായി സൂക്ഷിച്ച മന്ത്രി അനുയായികള്‍ക്കൊപ്പമെത്തി മോചിപ്പിക്കുകയായിരുന്നു. പെണ്‍കുട്ടി ഇപ്പോള് നാട്ടിലുണ്ട്. ക്രൈം ത്രില്ലര് സിനിമയ്ക്ക് തുല്യമായ സംഭവങ്ങളാണ് ഇന്ദ്രപ്രസ്ഥത്തില് അരങ്ങേറിയത്. തട്ടിക്കൊണ്ടുപോയവര് ആവശ്യപ്പെട്ട മോചനദ്രവ്യം മന്ത്രി നല്‍കിയതായാണ് സൂചന. എന്നാല്, എത്ര തുക നല്‍കിയെന്നതിനെക്കുറിച്ചു കൃത്യമായ വിവരമില്ല. പോലീസിനെ വിവരമറിയിക്കാതെ സംഭവം ഒത്തുതീര്‍ക്കുകയും ചെയ്തു.\nഡല്‍ഹിയിലുള്ള മകളെ കാണാനില്ലെന്നാണ് ആദ്യം തിരുവനന്തപുരത്ത് വിവരം ലഭിച്ചത്. കുട്ടി സ്വന്തം ഇഷ്ടപ്രകാരം പോയതാണോ അതോ തട്ടിക്കൊണ്ടുപോയതാണോ എന്ന് വ്യക്തമല്ലാതിരുന്നതുകൊണ്ടു രഹസ്യമായാണു വിവരങ്ങള് തിരുവനന്തപുരത്തെത്തിച്ചത്. തുടര്‍ന്ന് മന്ത്രിയുടെ വിശ്വസ്തനായ ഐ.പി.എസ്. ഉദ്യോഗസ്ഥന് സംഭവത്തില് ഇടപെട്ടു. അദ്ദേഹത്തിന്റെ നിര്‍ദേശം അനുസരിച്ചാണ് പിന്നീട് കാര്യങ്ങള് മുന്നോട്ടുനീങ്ങിയത്.\nഒരു കാരണവശാലും പോലീസില് പരാതിപ്പെടരുതെന്നു നിര്‍ദേശിച്ച ഈ ഉദ്യോഗസ്ഥന് അങ്ങനെ ചെയ്താലുണ്ടാകുന്ന ഭവിഷ്യത്തും മന്ത്രിയെ ധരിപ്പിച്ചു. നിയമസഭാ തെരഞ്ഞെടുപ്പ് അടുത്തിരിക്കുന്ന വേളയില് ഇക്കാര്യം പുറത്തായാല് തന്റെ രാഷ്ട്രീയഭാവിക്കും അത് അപകടം സൃഷ്ടിക്കുമെന്ന് മനസിലാക്കിയ മന്ത്രി, തന്റെ അടുത്ത അനുയായികളുമായി ഡല്‍ഹിയിലെത്തുകയായിരുന്നു. ഐ.പി.എസ്. ഉദ്യോഗസ്ഥന്റെ സഹായത്തോടെ തന്നെ കുട്ടിയെ കണ്ടെത്തി.\nകുട്ടിയെ മോചിപ്പിക്കാന് വന്‍തുക തന്നെ മന്ത്രി നല്‍കിയെന്നാണ് സൂചന. എന്നാല് തുകയെത്രയാണെന്നു വ്യക്തമല്ല. ദില്ലിയില് എവിടെനിന്നാണു കുട്ടിയെ മോചിപ്പിച്ചതെന്നും അറിവില്ല. തട്ടിക്കൊണ്ടുപോയവരെക്കുറിച്ചു കുട്ടിക്കു വ്യക്തമായ ധാരണയുണ്ടായിരുന്നു. ആരാണു തട്ടിക്കൊണ്ടുപോയതെന്നു വ്യക്തമായിട്ടും പരാതിക്കും കേസിനും പോകേണ്ടെന്നാണ് മന്ത്രിയുടെ തീരുമാനം. ില്ലിയില് കുട്ടി നിരന്തരം ബന്ധപ്പെടുന്നവരുമായി പൊലീസ് അന്വേഷിക്കുന്നുണ്ട്.\nRead more topics: minister, daughter, kidnapped,\nkerala famous minister daughter kidnapped from delhi


ബി.സി.സി.ഐ പ്രസിഡന്റായി മുന് ഇന്ത്യൻ ക്യാപ്റ്റന് സൗരവ് ഗാംഗുലി ചുമതലയേറ്റു. -\nബി.സി.സി.ഐ പ്രസിഡന്റായി മുന് ഇന്ത്യൻ ക്യാപ്റ്റന് സൗരവ് ഗാംഗുലി ചുമതലയേറ്റു. മുംബൈയില് വച്ച് നടക്കുന്ന വാര്‍ഷിക ജനറല് ബോഡി യോഗത്തിലാണ് ഗാംഗുലി ചുമതലയേറ്റത്. ബി.സി.സി.ഐയുടെ 39-ാം പ്രസിഡന്റാണ് ഗാംഗുലി. പത്ത് മാസമായിരിക്കും ഗാംഗുലിയുടെ കാലാവധി. നിലവില് ബംഗാള് ക്രിക്കറ്റ് അസോസിയേഷന് പ്രസിഡന്റാണ് ഗാംഗുലി.\nഅമിത് ഷായുടെ മകന് ജയ് ഷാ സെക്രട്ടറിയും അനുരാഗ് താക്കൂറിൻ്റെ സഹോദരന് അരുണ് ധൂമല് ട്രഷററുമായാണ് പദവിയേറ്റെടുത്തത്. മലയാളിയായ ജയേഷ് ജോര്‍ജ് ജോയിന്റ് സെക്രട്ടറിയായി ചുമതലയേറ്റു.\nഇക്കാര്യം ബി.സി.സി.ഐ ഔദ്യോഗികമായി പുറത്തുവിട്ടത് ട്വിറ്ററിലൂടെയായിരുന്നു.\nമുംബൈയില് ഞായറാഴ്ച രാത്രി ചേര്‍ന്ന ബിസിസിഐ യോഗമാണ് പൊതുസമ്മതനായി ഗാംഗുലിയെ പ്രസിഡന്റാക്കാന് തീരുമാനിച്ചതെന്നാണ് റിപ്പോര്‍ട്ട്. സമവായ സ്ഥാനാര്‍ഥിയായണ് ഗാംഗുലിയുടെ പേര് ഉയര്‍ന്നുവന്നത്.\nTags : 39th PresidentAGMBCCIBCCI SecretaryFormer Indian CaptainJay ShahPresidentSourav GangulyUnique Times Malayalam\nPrevious Postവോട്ടെണ്ണൽ നാളെ: ഉപതെരഞ്ഞെടുപ്പ് ഫലം നാളെയറിയാം.\nNext Postഎറണാകുളത്ത് യുഡിഎഫ് സ്ഥാനാര്‍ത്ഥി ടിജെ വിനോദ് വിജയിച്ചു.


കണ്ടെയ്ന്‍മെന്‍റ് സോണുകളില് വൈകിട്ട് ആറ് മുതല് പ്രാദേശിക ലോക്ഡൗൺ\nLOCKDOWN • Apr 21, 2021\nകോവിഡ് വ്യാപനം രൂക്ഷമായ എറണാകുളത്ത് കണ്ടെയ്ന്‍മെന്റ് സോണുകളില് ഇന്ന് വൈകിട്ട് ആറ് മുതല് പ്രാദേശിക ലോക്ഡൌണ് . ഇന്നും നാളെയുമായി നടക്കുന്ന കൂട്ടപ്പരിശോധനയില് നാല്‍പതിനായിരം പേരെയാണ് പരിശോധനയ്ക്ക് വിധേയമാക്കുന്നത്. വാക്സീന് ക്ഷാമം തുടരുന്നത് കാരണം 42 ആശുപത്രികളില് മാത്രമാണ് ഇന്ന് വാക്സിനേഷന് നടക്കുന്നതും.\nകെട്ട് പൊട്ടിച്ച് പായുന്ന കൊറോണ വൈറസിനെ പിടിച്ചു നിര്‍ത്താന് തീവ്ര ശ്രമങ്ങളാണ് ജില്ലാ ഭരണകൂടത്തിന്റെ നേതൃത്വത്തില് നടപ്പിലാക്കുന്നത്. കഴിഞ്ഞ നാല് ദിവസത്തിനകം ജില്ലയില് എണ്ണായിരത്തില് പരം പേരാണ് കോവിഡ് പോസിറ്റീവായത്. നിലവില് പോസിറ്റീവായി കഴിയുന്നത് 18584 പേര്. സംസ്ഥാനത്തെ തന്നെ ഏറ്റവും കൂടിയ കണക്കാണിത്. മുഴുവന് വാര്‍ഡുകളും കണ്ടെയ്ന്‍മെന്‍റ് സോണുകളായ എടത്തല, വെങ്ങോല, മഴുവന്നൂര് പഞ്ചായത്തുകളാണ് ൈവകിട്ട് ആറ് മുതല് ഏഴ് ദിവസത്തേക്ക് മുഴുവനായും അടച്ചിടുക. ഒപ്പം കണ്ടെയ്്ന്‍മെന്റ് സോണുകളായ വിവിധ തദ്ദേശസ്ഥാപനങ്ങള്‍ക്ക് കീഴിലുള്ള 113 വാര്‍ഡുകളിലും പ്രദേശിക ലോക്്ഡൗണ് നടപ്പിലാക്കും. കീഴ്്മാട് പഞ്ചായത്തിലാണ് ഏറ്റവും ഉയര്‍ന്ന് പോസിറ്റിവിറ്റി നിരക്ക്. 43 ശതമാനം. സമ്പര്‍ക്ക വ്യാപനം നിയന്ത്രിക്കുന്നതിനായി ഇവിടെയുള്ള മുഴുവന് കുടുംബങ്ങളിലേയും ഒരാളെ വീതം പരിശോധനയ്ക്ക് വിധേയരാക്കുന്നുണ്ട്.\nഇന്നും നാളെയുമായി നടക്കുന്ന രണ്ടാംഘട്ട കൂട്ടപ്പരിശോധനയില് നാല്‍പതിനായിരം പേരിലാണ് കോവിഡ് ടെസ്റ്റ് നടത്തുന്നത്. ഇതോടെ ജില്ലയിലെ പ്രതിദിന കോവിഡ് കണക്ക് നാലായിരം കടക്കുമെന്നാണ് അനുമാനം. വാക്സിന് ക്ഷാമം കാരണം രണ്ടാം ഡോസ് വാക്സീന് എടുക്കുന്നവര്ക്കാണ് ഇപ്പോള് മുന്‍ഗണന നല്‌കുന്നത്.


Oneplus Nord Sale : വൺപ്ലസ് നോർഡ് വാങ്ങാൻ ഇനി ഫ്ലാഷ് സെയ്‌ലിനായി കാത്തിരിക്കേണ്ട!\nnow buy oneplus nord at anytime you wish, open sale starts\nKen Sunny | Samayam Malayalam | Updated: 25 Sep 2020, 03:54:00 PM\nഇന്ത്യയ്ക്കായി പ്രത്യേകം തയ്യാറാക്കിയ 24,999 രൂപ വിലയുള്ള6ജിബി റാം പതിപ്പിന്റെ ഓപ്പൺ സെയ്ൽ ആരംഭിച്ചിട്ടില്ല.\nചൈനീസ് പ്രീമിയം സ്മാർട്ട്ഫോൺ നിർമ്മാതാക്കളായ വൺപ്ലസ് ജൂലായിലാണ് തങ്ങളുടെ ഏറ്റവും വിലക്കുറവുള്ള സ്മാർട്ട്ഫോൺ നോർഡിനെ വില്പനക്കെത്തിച്ചത്. ഓഗസ്റ്റിൽ വില്പന ആരംഭിച്ചപ്പോൾ മുതൽ നിശ്ചിത ദിവസങ്ങളിൽ ഫ്ലാഷ് സെയ്‌ലിൽ മാത്രമായിരുന്നു നോർഡ് ലഭ്യമായിരുന്നത്. ഇതുമൂലം നോർഡ് വാങ്ങാൻ മുന്നോട്ട് വന്ന പലർക്കും ഓർഡർ നൽകാൻ പറ്റാതെ നിരാശരാകേണ്ടി വന്നു. എന്നാൽ ഇനി നോർഡ് വാങ്ങാൻ ഫ്ലാഷ് സെയ്‌ലിനായി കാത്തിരിക്കേണ്ട. നോർഡിന്റെ ഓപ്പൺ സെയ്ൽ ആമസോണിൽ ആരംഭിച്ചു.\nകൃത്യമായ ഒരു സമയം നോക്കി ഇനി നോർഡ് ബുക്ക് ചെയ്യേണ്ട. എപ്പോൾ വേണമെങ്കിലും ആമസോണിൽ ഇനി പുത്തൻ വൺപ്ലസ് ഫോൺ ബുക്ക് ചെയ്യാം. അതെ സമയം 27,999 രൂപ വിലയുള്ള 8 ജിബി റാം പതിപ്പിന്റെയും 29,999 രൂപ വിലയുള്ള 12 ജിബി റാം പതിപ്പിന്റെയും ഓപ്പൺ സെയ്ൽ ആണ് ആരംഭിച്ചിരിക്കുന്നത്. ഇന്ത്യയ്ക്കായി പ്രത്യേകം തയ്യാറാക്കിയ 24,999 രൂപ വിലയുള്ള6ജിബി റാം പതിപ്പിന്റെ വില്പന ഈ മാസം 21-നാണ് ആരംഭിച്ചത്. ഈ പതിപ്പിന്റെ വില്പന അൽപ കാലം കൂടെ ഫ്ലാഷ് സെയ്ൽ രീതിയിൽ തന്നെ തുടരും.\n48 മെഗാപിക്സൽ പ്രൈമറി സെൻസർ, 8 മെഗാപിക്സൽ സെക്കന്ററി സെൻസർ (അൾട്രാ-വൈഡ്-ആംഗിൾ ലെൻസ്),5മെഗാപിക്സൽ ഡെപ്ത് സെൻസർ,2മെഗാപിക്സൽ ലെൻസ് എന്നിവ ചേർന്ന ക്വാഡ് കാമറയാണ് നോർഡിന്. ഒപ്റ്റിക്കൽ ഇമേജ് സ്റ്റെബിലൈസേഷൻ (OIS) സപ്പോർട്ടും ഈ ക്യാമറയ്ക്കുണ്ട്. 32-മെഗാപിക്‌സൽ പ്രൈമറി ക്യാമറയും 8-മെഗാപിക്സൽ സെക്കന്ററി ഷൂട്ടറും (വൈഡ് ആംഗിൾ) ചേർന്ന ഡ്യുവൽ ക്യാമെറയാണ് നോർഡിന്റെ സെൽഫി കാമറ സംവിധാനം.\nറിയൽമി നാർസോ 20 പ്രോ; ആദ്യ ഫ്ലാഷ് സെയ്ൽ ഇന്ന് ആര്‍ട്ടിക്കിള് ഷോ\nവൺപ്ലസ് നോർഡ് oneplus nord sale oneplus Nord price oneplus nord open sale OnePlus Nord Features oneplus\nWeb Title : now buy oneplus nord at anytime you wish, open sale starts


Bjp Kasaragod | കാസർകോട്, മഞ്ചേശ്വരം മണ്ഡലങ്ങളിൽ എൻഡിഎ സ്ഥാനാർത്ഥികളായി സുരേഷ് ഗോപിയും കെ സുരേന്ദ്രനും എത്തുമോ ? പ്രചാരണത്തിന് മോദിയും എത്തിയേക്കാം. ജില്ലയിൽ പോരാട്ടം കനക്കും. - marunadantv.com\nകാസർകോട്, മഞ്ചേശ്വരം മണ്ഡലങ്ങളിൽ എൻഡിഎ സ്ഥാനാർത്ഥികളായി സുരേഷ് ഗോപിയും കെ സുരേന്ദ്രനും എത്തുമോ ? പ്രചാരണത്തിന് മോദിയും എത്തിയേക്കാം. ജില്ലയിൽ പോരാട്ടം കനക്കും.\nആസന്നമായ നിയമസഭാ തെരഞ്ഞെടുപ്പിൽ സ്ഥാനാർത്ഥികളെ കണ്ടെത്താനുള്ള രണ്ടാംവട്ട ചർച്ച മൂന്നു മുന്നണികളിലും പൂർത്തിയായി കഴിഞ്ഞപ്പോൾ കാസർകോട്, മഞ്ചേശ്വരം മണ്ഡലങ്ങളിൽ എൻഎ നെല്ലിക്കുന്ന് എംഎൽഎയും, എകെഎം അഷ്‌റഫും യുഡിഎഫ് സ്ഥാനാർത്ഥിത്വം ഉറപ്പിച്ചപ്പോൾ ഏതുവിധേനയും ഈ രണ്ടു സീറ്റുകളും പിടിച്ചെടുക്കാനുള്ള ശ്രമത്തിലാണ് എൻഡിഎ. ഇക്കഴിഞ്ഞ തെരഞ്ഞെടുപ്പുകളിൽ എൽഡിഎഫ് മൂന്നാംസ്ഥാനത്ത് തള്ളപ്പെട്ടതു കൊണ്ടുതന്നെ എൽ ഡി എഫ് കേന്ദ്രങ്ങൾ ഏതുവിധേനയും വോട്ടുകൾ ഉയർത്താനുള്ള സ്ഥാനാർത്ഥികളെ കണ്ടെത്താനാണ് ശ്രമിക്കുന്നത്. കഴിഞ്ഞ കുറച്ചു തെരഞ്ഞെടുപ്പുകളിലായി ഈ മണ്ഡലങ്ങളിൽ യു ഡി എഫിന്റെ മുഖ്യ എതിരാളി ബിജെപിയായിരുന്നു. 2016 ൽ കെ സുരേന്ദ്രൻ മഞ്ചേശ്വരത്ത് മത്സരിച്ചപ്പോൾ 89 വോട്ടിനാണ് വിജയം വഴുതിപ്പോയതങ്കിൽ കാസർകോടും കനത്ത പോരാട്ടമാണ് ബിജെപി കാഴ്ചവയ്ക്കുന്നത്.\nഎട്ടായിരത്തിൽ താഴെ മാത്രം ഭൂരിപക്ഷമുള്ള ഈ മണ്ഡലങ്ങൾ ഏതുവിധേനയും പിടിച്ചെടുക്കാനുള്ള തന്ത്രം മെനയുകയാണ് ബിജെപി. ഇതിനായി സംസ്ഥാന പ്രസിഡണ്ട് കെ സുരേന്ദ്രനേയും സിനിമാതാരമായ സുരേഷ് ഗോപിയും ഈ മണ്ഡലങ്ങളിൽ കളത്തിലിറക്കാനാണ് ബിജെപിയുടെ നീക്കം. തിരുവനന്തപുരം തൃശ്ശൂർ കാസർകോട് ജില്ലകളിൽ കൂടുതൽ ശ്രദ്ധ പതിപ്പിക്കാനാണ് സംസ്ഥാന ഘടകത്തിന് ബിജെപി കേന്ദ്ര നേതൃത്വം നിർദ്ദേശം നൽകിയിരിക്കുന്നത്. വിജയസാധ്യതയുള്ള മണ്ഡലങ്ങളിൽ കൂടുതൽ പ്രമുഖരെ നിർത്തി വിജയിപ്പിച്ചെടുക്കാൻ വ്യക്തമായ തന്ത്രങ്ങൾ തന്നെ കേന്ദ്ര കമ്മിറ്റി സംസ്ഥാനത്തിന് നൽകിയിട്ടുണ്ട്. മുപ്പതോ നാല്പതോ സീറ്റുകൾ ലഭിച്ചാൽ കേരളത്തിലെ ഭരണം പിടിച്ചെടുക്കാൻ സാധിക്കുമെന്ന കെ സുരേന്ദ്രന് പ്രസ്താവന കൃത്യമായ സന്ദേശമാണ് ഇരുമുന്നണികൾക്കും നൽകിയിരിക്കുന്നത്. വിജയസാധ്യതയുള്ള ഉള്ള മണ്ഡലങ്ങളിൽ പ്രധാനമന്ത്രി നരേന്ദ്ര മോദിയെയും താര പ്രചാരകരേയും ഉൾപ്പെടുത്തിയുള്ള പ്രചരണ തന്ത്രമാണ് ബിജെപി ഒരുക്കുന്നത്.


മഹാരാഷ്ട്രയില് 5,753 പേര്‍ക്കു കൂടി കോവിഡ്; തമിഴ്‌നാട്ടില് 1,655 പുതിയ രോഗികള് | covid 19| maharashtra| tamil nadu| karnataka| andhra pradesh\nNov 22, 2020, 09:41 PM IST\nമുംബൈ: മഹാരാഷ്ട്രയില് 5,753 പേര്‍ക്കു കൂടി പുതുതായി കോവിഡ് സ്ഥിരീകരിച്ചു. 4,060 പേര് രോഗമുക്തി നേടിയപ്പോള് 50 മരണങ്ങളും റിപ്പോര്‍ട്ട് ചെയ്തിട്ടുണ്ട്. സംസ്ഥാനത്ത് ഇതുവരെ 17,80,208 പേര്‍ക്കാണ് കോവിഡ് സ്ഥിരീകരിച്ചിട്ടുള്ളത്. ഇതിനോടകം 16,51,064 പേര് രോഗമുക്തി നേടി. സംസ്ഥാനത്ത് നിലവില് 81,512 സജീവ കേസുകളാണ് ഉള്ളതെന്നും ഇതിനോടകം 46,623 പേര്‍ക്ക് കോവിഡിനെ തുടര്‍ന്ന് ജീവന് നഷ്ടമായതായും മഹാരാഷട്ര ആരോഗ്യ വകുപ്പ് അറിയിച്ചു.\nമുംബൈയില് 1,135 പേര്‍ക്കാണ് പുതുതായി കോവിഡ് സ്ഥിരീകരിച്ചത്. 618 പേര് രോഗമുക്തി നേടുകയും 19 പേര്‍ക്ക് കോവിഡ് ബാധയെ തുടര്‍ന്ന് ജീവന് നഷ്ടമാവുകയും ചെയ്തു. ഇതോടെ മുംബൈയിലെ ആകെ കോവിഡ് ബാധിതരുടെ എണ്ണം 2,75,707 ആയി. ഇതില് 2,52,127 പേര് ഇതിനോടകം രോഗമുക്തി നേടിയിട്ടുണ്ട്. 10,673 പേര്‍ക്കാണ് ഇതുവരെ കോവിഡിനെ തുടര്‍ന്ന് മുംബൈയില് മാത്രം ജീവന് നഷ്ടപ്പെട്ടത്. നിലവില് 9,770 സജീവകേസുകളാണ് മുംബൈയിലുള്ളത്.\nകര്‍ണാടകയില് ഞായറാഴ്ച 1,704 പേര്‍ക്കു കൂടി കോവിഡ് 19 സ്ഥിരീകരിച്ചു. കഴിഞ്ഞ 24 മണിക്കൂറിനിടെ 1,537 പേര് രോഗമുക്തി നേടിയപ്പോള് 13 പേര്‍ക്ക് ജീവന് നഷ്ടമായി. സംസ്ഥാനത്ത് ഇതുവരെ 8,73,046 പേര്‍ക്കാണ് കോവിഡ് സ്ഥിരീകരിച്ചത്. ഇതില് 8,36,505 പേര് രോഗമുക്തി നേടി. 11,654 പേര്‍ക്കാണ് ഇതിനോടകം കോവിഡ് ബാധയെ തുടര്‍ന്ന് ജീവന് നഷ്ടമായതെന്നും 24,868 സജീവ കേസുകള് നിലവിലുണ്ടെന്നും സംസ്ഥാന ആരോഗ്യ വകുപ്പ് അറിയിച്ചു.\nഅതേസമയം തമിഴ്‌നാട്ടില് 1,655 പേര്‍ക്കാണ് കോവിഡ് പുതുതായി സ്ഥിരീരിച്ചത്. 2,010 പേര് രോഗമുക്തി നേടിയപ്പോള് 19 പേര്‍ക്ക് കോവിഡിനെ തുടര്‍ന്ന് ജീവന് നഷ്ടമായി. തമിഴ്‌നാട്ടില് ഇതുവരെ 7,69,995 പേര്‍ക്കാണ് കോവിഡ് സ്ഥിരീകരിച്ചത്. ഇതില് 7,45,848 പേര് രോഗമുക്തി നേടി. കോവിഡ് ബാധിച്ച് ഇതിനോടകം 11,605 പേര് മരിച്ചതായും നിലവില് 12,542 സജീവ കേസുകള് സംസ്ഥാനത്തുള്ളതായും തമിഴ്‌നാട് ആരോഗ്യ വകുപ്പ് അറിയിച്ചു.\nആന്ധ്രാപ്രദേശില് 1,121 പേര്‍ക്കാണ് കഴിഞ്ഞ 24 മണിക്കൂറിനിടെ കോവിഡ് സ്ഥിരീകരിച്ചത്. ഇതോടെ സംസ്ഥാനത്തെ ആകെ കോവിഡ് ബാധിതരുടെ എണ്ണം 8,62,213 ആയി. നിലവില് 14,249 സജീവ കേസുകളാണ് സംസ്ഥാനത്തുള്ളത്. 8,41,026 പേര് രോഗമുക്തി നേടിയതായും 6,938 പേര്‍ക്ക് ഇതിനോടകം ജീവന് നഷ്ടപ്പെട്ടതായും സംസ്ഥാന ആരോഗ്യ വകുപ്പ് അറിയിച്ചു.\nബഹിരാകാശത്ത് ഇന്ത്യന്, റഷ്യന് ഉപഗ്രഹങ്ങള് നേര്‍ക്കുനേര്; മീറ്ററുകള് മാത്രം അകലം\nബെംഗളൂരു: ബഹിരാകാശത്ത് ഇന്ത്യയുടെയും റഷ്യയുടെയും വിദൂര സംവേദന ഉപഗ്രഹങ്ങള് അപകടകരമായ ..\nബംഗ്ലാദേശിന് കോവിഡ് വാക്‌സിന് ഇന്ത്യയിൽ നിന്ന്; നൽകുന്നത് മൂന്ന് കോടി ഡോസ്\nരാജ്യത്തെ കോവിഡ് സാഹചര്യം മോശത്തില്‍നിന്ന് കൂടുതല് മോശത്തിലേക്ക്-സുപ്രീം കോടതി\nരാജ്യത്ത് 24 മണിക്കൂറിനിടെ 41,322 പുതിയ കോവിഡ് ബാധിതര്; ആകെ രോഗികള് 93.5 ലക്ഷം കടന്നു\nകോവിഡ് വാക്‌സിന് വികസനം നേരിട്ട് വിലയിരുത്താന് പ്രധാനമന്ത്രി ഫാര്‍മ ലാബുകളിലേക്ക്\nകര്‍ണാടക മുഖ്യമന്ത്രി യെദ്യൂരപ്പയുടെ പൊളിറ്റിക്കല് സെക്രട്ടറി ആത്മഹത്യക്ക് ശ്രമിച്ചു


Sara Archives - Newscom - Malayalam News\nസാറയ്ക്ക് ലൊക്കേഷനില് കിടന്ന് ഉരുണ്ട് കഷ്ടപ്പെടുന്ന ഭര്‍ത്താവുണ്ട്, ഉദയന്റെ ഭാര്യയെ ജോലിക്കിടയില് കാണുന്നതേ ഇല്ല ; കുറിപ്പ് വൈറലാകുന്നു\nജൂഡ് ആന്റണി സംവിധാനം ചെയ്ത ‘സാറാസ്’ ആണ് ഇപ്പോള് സാമൂഹ്യമാധ്യമങ്ങളില് സിനിമാപ്രേമികള്‍ക്കിടയില് ചര്‍ച്ചാവിഷയം. വിവാഹവും ഗര്‍ഭവും പെണ്ണിന്റെ തെരഞ്ഞെടുപ്പാണെന്ന് എടുത്തു പറയുന്ന ചിത്രത്തെ അനുകൂലിച്ചും പ്രതികൂലിച്ചും നിരവധി പേര് രംഗത്ത് എത്തുന്നുണ്ട്. ഇപ്പോള് റസീന റാസ് ‘സാറാസി’നെയും മോഹന്‍ലാല് ചിത്രമായ ‘ഉദയനാണ് താരത്തി’നെയും താരതമ്യം ചെയ്തുകൊണ്ട് പങ്കുവെച്ച കുറിപ്പ് ശ്രദ്ധേയമാവുകയാണ്. റസീന റാസിന്റെ കുറിപ്പ് ഇങ്ങനെ…


കോവിഡ്19 പ്രതിരോധം; ഇവയില് സ്പര്‍ശിക്കുമ്പോള് ശ്രദ്ധിക്കുക - FUTURE KERALA - Future Kerala\nകോവിഡ്19 പ്രതിരോധം; ഇവയില് സ്പര്‍ശിക്കുമ്പോള് ശ്രദ്ധിക്കുക\nകൊറോണ വൈറസ് ജീവനില്ലാത്ത വസ്തുക്കളില്3ദിവസം വരെ ശേഷിക്കാന് കഴിവുള്ള ഒരു രോഗാണു ആണ്. വ്യക്തികളില് നിന്ന് വ്യക്തികളിലേക്ക് മാത്രമല്ല ഇത് പ്രവഹിക്കുന്നത്. അതിനാല് കരുതിയിരിക്കുക എന്നതാണ് ഏറ്റവും ഉചിതമായ മാര്‍ഗം. കൂടുതല് വ്യക്തികളുമായി സമ്പര്‍ക്കത്തില് ഏര്‍പ്പെടേണ്ടി വരുന്ന പ്രതലങ്ങളില് സ്പര്‍ശിക്കുന്നത് പരമാവധി ഒഴിവാക്കുക. കോവിഡ്19 പ്രതിരോധത്തിന്റെ ഭാഗമായി താഴെപ്പറയുന്ന പ്രതലങ്ങളുമായുള്ള സമ്പര്‍ക്കം പരമാവധി ഒഴിവാക്കാം.\nദിവസം പല പ്രാവശ്യം ഫോണ് പല സ്ഥലത്തും വയ്ക്കാന് ഇടയുള്ള വസ്തുവാണ് മൊബീല്‍ഫോണ്.ഇതില് രോഗാണു സംക്രമം ഉള്ള സ്ഥലം ഏതാണ് എന്ന കാര്യത്തില് നമുക്ക് വ്യക്തമായ അറിവില്ല. അതിനാല് ഫോണിന്റെ പ്രതലം സാനിറ്റൈസ് ചെയ്യാന് ശ്രദ്ധിക്കണം. അതുപോലെ ലാപ്ടോപ്, ടാബ്ലെറ്റ് തുടങ്ങി നിങ്ങള് കയ്യിലെടുക്കുന്ന ഗാഡ്ജെറ്റുകള് എല്ലാം സാനിറ്റൈസ് ചെയ്യണം.\nലിഫ്റ്റിന്റെ ബട്ടണ്, വാതില്‍പ്പിടികള്\nവ്യത്യസ്തരായ നിരവധി വ്യക്തികളുമായി സമ്പര്‍ക്കം വരുന്ന ഒന്നാണ് ലിഫ്റ്റിന്റെ ബട്ടണ്, വാതില്‍പ്പിടികള് എന്നിവ. ഓഫീസിലേക്കും മറ്റും പോകുമ്പോള് മിക്കവാറും ഇവ രണ്ടും സ്പര്‍ശിക്കേണ്ടതായി വരും. ഇവ സ്പര്‍ശിക്കേണ്ടി വന്നാല് ഉടന് കൈകള് വൃത്തിയായി കഴുകുക. കയ്യില് എപ്പോഴും ഒരു സാനിറ്റൈസര് കരുതി വയ്ക്കുക.\nപലപ്പോഴും ഓഫീസിലേക്കോ മറ്റ് സ്ഥാപനങ്ങളിലേക്കോ കയറാനും ഇറങ്ങാനും പടികള് ഉപയോഗപ്പെടുത്തേണ്ടിവരാം. അത്തരം സാഹചര്യങ്ങളില് പടികളുടെ വശങ്ങളിലുള്ള റെയില് സ്പര്‍ശിക്കാതിരിക്കാനും, സ്പര്‍ശിക്കേണ്ടി വന്നാല് കൈകള് വൃത്തിയാക്കാനും ശ്രദ്ധിക്കുക.\nടാപ്പുകള്, വാഷ് റൂമുകള്\nപബ്ലിക് വാഷ്റൂമുകള് ഇന്നത്തെക്കാലത്ത് ഒഴിവാക്കാന് കഴിയുന്ന ഇടമല്ല. ഇത്തരം കേന്ദ്രങ്ങള് നിരവധി രോഗങ്ങളുടെ കേന്ദ്രമായിരിക്കും. വാഷ്റൂമുകളിലെ ടാപ്പുകള് വൃത്തിയാക്കുന്നതു വല്ലപ്പോഴുമായിരിക്കും. അതുകൊണ്ട് കൈ കഴുകിയ ശേഷം ടാപ്പില് പിടിക്കാതിരിക്കുക. ഒരു ടിഷ്യു പേപ്പര് ഉപയോഗിച്ച് ടാപ്പ് പൂട്ടിയ ശേഷം പേപ്പര് ഉപേക്ഷിക്കാം.\nകട്ടിയുള്ള പ്രതലങ്ങളില് കൊറോണ വൈറസിന് 24 മണിക്കൂറിലധികം കഴിയാന് സാധിക്കും എന്ന് മനസിലാക്കുക. അതുകൊണ്ട് തന്നെ ലോഹപ്രതലങ്ങളും , നിരവധിപേര് ഉപയോഗിക്കുന്ന കെറ്റിലുകളും സ്പര്‍ശിക്കുന്നത് ഓഴിവാക്കുന്നതാണ് നല്ലത്. പൊതുവായി പത്രങ്ങളും മറ്റും ഉപയോഗിക്കേണ്ടി വരുന്ന ഹോട്ടലുകളിലെ സന്ദര്‍ശനം പരമാവധി ഒഴിവാക്കുക. സോഷ്യല് ഡിസ്റ്റന്‍സിംഗ് ശീലമാക്കുക.\nഹോട്ടലുകളിലും ഓഫീസുകളിലും ഏറ്റവുമധികം തവണ തൊടുന്ന ഒന്നാണിത്. ഇവ ഒരിക്കലും വൃത്തിയാക്കുകയോ അണുവിമുക്തമാക്കുകയോ ചെയ്യാറില്ല. ഹോട്ടലില് തങ്ങുന്ന സമയത്ത് റിമോട്ട് കണ്‍ട്രോള് അണുവിമുക്തമാക്കിയ ശേഷം മാത്രം കൈകൊണ്ടു തൊടുക.\nയാത്ര ചെയ്യാനായി ഉപയോഗപ്പെടുത്തുന്ന വാഹനങ്ങള് വിവിധ ആളുകള് സ്പര്‍ശിച്ചതായിരിക്കാം. അതിനാല് തന്നെ കൈകള് വൃത്തിയായി കഴുകുവാന് ശ്രദ്ധിക്കുക. പൊതുവാഹനങ്ങള് ഉപയോഗിക്കുന്നത് പരമാവധി ഒഴിവാക്കുക\nആന വേട്ടയില് ഇടിവ്


ഫ്‌ളാറ്റുകള് പൊളിച്ചേ തീരൂ; ഉത്തരവില് മാറ്റമില്ല; ഫ്‌ളാറ്റ് ഉടമകളുടെ ഹര്‍ജി സുപ്രീംകോടതി തള്ളി | DoolNews\nഫ്‌ളാറ്റുകള് പൊളിച്ചേ തീരൂ; ഉത്തരവില് മാറ്റമില്ല; ഫ്‌ളാറ്റ് ഉടമകളുടെ ഹര്‍ജി സുപ്രീംകോടതി തള്ളി\nന്യൂദല്‍ഹി: മരടിലെ ഫ്‌ളാറ്റുകള് പൊളിച്ചുനീക്കാനുള്ള ഉത്തരവ് പുനഃപരിശോധിക്കണമെന്ന ഫ്‌ളാറ്റ് ഉടമകളുടെ ആവശ്യം സുപ്രീംകോടതി തള്ളി. ഇക്കാര്യം ആവശ്യപ്പെട്ടുകൊണ്ട് ഉടമകള് നല്‍കിയ ഹര്‍ജി ജസ്റ്റിസ് അരുണ് മിശ്ര അധ്യക്ഷനായ ബെഞ്ച് തള്ളി. ഹര്‍ജികളില് ഇടപെടേണ്ട സാഹചര്യം ഇല്ലെന്നാണ് കോടതിയുടെ നിരീക്ഷണം.\nതീരദേശ നിയമം ലംഘിച്ച് നിര്‍മ്മിച്ച ഫ്‌ളാറ്റുകള് പൊളിച്ചുനീക്കാനുള്ള ഉത്തരവില് മാറ്റം വരുത്താനാകില്ലെന്നു കഴിഞ്ഞയാഴ്ച കോടതി വ്യക്തമാക്കിയിരുന്നു. ഫ്ളാറ്റ് ഉടമകള് നല്‍കിയ റിട്ട് ഹര്‍ജിയും കോടതി തള്ളിയിരുന്നു. അന്ന് ഉടമകള്‍ക്ക് വേണ്ടി ഹാജരായ മുതിര്‍ന്ന അഭിഭാഷകരെ ജസ്റ്റിസ് അരുണ് മിശ്ര രൂക്ഷമായി വിമര്‍ശിച്ചിരുന്നു.\nകൊച്ചി മരടിലെ അപ്പാര്‍ട്മെന്റുകള് പൊളിക്കുന്നത് തടഞ്ഞു; ആറ് ആഴ്ചത്തേക്ക് തല്‍സ്ഥിതി തുടരാന് ഉത്തരവ്\nകോടതിയില് തട്ടിപ്പ് നടത്താനാണ് മുതിര്‍ന്ന അഭിഭാഷകരുടെയും കക്ഷികളുടെയും ശ്രമമെന്നാരോപിച്ച അദ്ദേഹം, ഇതിനു പിന്നില് ആരൊക്കെയാണ് എന്നു കൃത്യമായി അറിയാമെന്നു പറഞ്ഞിരുന്നു. കോടതിയെ കബളിപ്പിക്കാനുള്ള ആസൂത്രിതമായ ശ്രമമാണ് നടക്കുന്നതെന്നും അദ്ദേഹം ആരോപിച്ചിരുന്നു.\nഅനധികൃത നിര്‍മ്മാണം കാരണം ഇനിയൊരു പ്രളയം കേരളത്തിന് താങ്ങാനാകില്ലെന്ന് ആദ്യ ഉത്തരവില് സുപ്രീംകോടതി നിരീക്ഷിച്ചിരുന്നു. ഹോളി ഫെയ്ത്ത്, കായലോരം, ആല്‍ഫാ വെഞ്ചേഴ്‌സ്, ഹെറിറ്റേജ്, ജെയ്ന് ഹൗസിംഗ് എന്നീ അപ്പാര്‍ട്‌മെന്റുകളാണ് പൊളിക്കാന് ഉത്തരവിട്ടത്.


കണ്ണൂര് ജില്ലയിലെ പോലീസുകാര് മര്‍ദന വീരന്‍മാര്: എം.വി ജയരാജന്\n'സാമ്രാജ്യത്വമാണ് വര്‍ഗീയ സംഘര്‍ഷങ്ങളുടെ കൊടിക്കൂറ ഉയര്‍ത്തുന്നത്'\nSaturday 18th August 2012 2:24pm\nSaturday 18th August 2012 2:13pm\nകണ്ണൂര്: പോലീസ് ഉദ്യോഗസ്ഥരെ വിമര്‍ശിച്ച് സി.പി.ഐ.എം സംസ്ഥാനകമ്മിറ്റി അംഗം എം.വി ജയരാജന് രംഗത്ത്. കണ്ണൂര് ജില്ലയിലെ പോലീസുകാരെയാണ് ജയരാജന് പേരെടുത്ത് വിമര്‍ശിച്ചത്.\nജില്ലയിലെ ചില പോലീസ് ഉദ്യോഗസ്ഥര് മര്‍ദനവീരന്മാരാണെന്നാണ് ജയരാജന് പറഞ്ഞത്. സി.പി.ഐ.എമ്മിന്റെ പ്രവര്‍ത്തനസ്വാതന്ത്ര്യം നിഷേധിച്ചുകൊണ്ടാണ് പോലീസിന്റെ പ്രവര്‍ത്തനം. ഇത് അംഗീകരിച്ച് കൊടുക്കാന് കഴിയില്ല.\nപോലീസ് മര്‍ദ്ദനം അവസാനിപ്പിച്ചില്ലെങ്കില് ജനങ്ങളെ അണിനിരത്തി പ്രക്ഷോഭം സംഘടിപ്പിക്കുമെന്നും ജയരാജന് പറഞ്ഞു. 13 പോലീസുകാരുടെ പേരെടുത്ത് പറഞ്ഞുകൊണ്ടായിരുന്നു വിമര്‍ശനം.\nകണ്ണൂര് ജില്ലയിലെ പോലീസ് നടപടികളെ കുറിച്ച് ആഭ്യന്ത്രമന്ത്രിക്ക് പരാതി നല്‍കിയെങ്കിലും നടപടി ഉണ്ടായില്ല. അതിനാല് മനുഷ്യാവകാശകമ്മീഷന് പരാതി നല്‍കുമെന്നും ജയരാജന് പറഞ്ഞു.\nമട്ടന്നൂര് നഗരസഭ തിരഞ്ഞെടുപ്പില് സ്വതന്ത്രമായി പ്രവര്‍ത്തിക്കാന് കഴിയാത്ത സാഹചര്യമാണ് ഉള്ളതെന്നും അദ്ദേഹം വ്യക്തമാക്കി.


വൃശ്ചികപ്പുലരിയിലെ രാശിഫലം അറിയൂ | Daily Horoscope 2018 November 17, Saturday - Malayalam BoldSky\n18 hrs ago ഗര്‍ഭം തടയാന് ഐപില് കഴിക്കുമ്പോള് അല്‍പം ശ്രദ്ധ\n| Published: Saturday, November 17, 2018, 8:25 [IST]\nചില ദിവസം ഭാഗ്യം നല്‍കുന്നവ മറ്റു ചില ദിവസം ദോഷമാകും വരുത്തുക.നമ്മുടെ പ്രവൃത്തികള്‍ക്കു പുറമേ ഗ്രഹ സ്വാധീനവും ഇതു വഴി രാശി സ്വാധീനവും പലപ്പോഴും സൗഭാഗ്യത്തിനും മറിച്ചും വഴി വയ്ക്കുന്നു.\nരാശി പ്രകാരം ഇന്നത്തെ ദിവസം,അതായത് 2018 നവംബര് 17 വൃശ്ചികപ്പുലരിയിലെ രാശിഫലം നിങ്ങള്‍ക്കെങ്ങനെ എന്നറിയൂ. ഇന്നത്തെ ദിവസം നിങ്ങള്‍ക്കു ഭാഗ്യമോ നിര്‍ഭാഗ്യമോ സന്തോഷമോ ദുഖമോ എന്നറിയൂ.\nഏരീസ് അഥവാ മേട രാശിയ്ക്ക് ഇന്നത്ത ദിവസം നിങ്ങളുടെ മെന്റല് കഴിവുകള് പൂര്‍ണമായും ഉപയോഗിയ്‌ക്കേണ്ട ദിവസമാണ്. പെട്ടെന്നുള്ള ബുദ്ധിപൂര്‍വകമായ തീരുമാനങ്ങളാണു ഗുണം നല്‍കുക. എന്നാല് പണം ചെലവഴിയ്ക്കാനുള്ള തീരുമാനങ്ങളില്, ഇത്തരം കാര്യങ്ങൡ ഉപദേശം കേള്‍ക്കുന്നതും നല്ലതാണ്.\nടോറസ് അഥവാ ഇടവ രാശിയ്ക്ക് ഇന്നത്തെ ദിവസം ഉത്കണ്ഠ ഏറെയുള്ള ദിവസമാകും, ഇന്ന്. ജോലിയില് തുടക്കത്തില് അല്ലെങ്കിലും പിന്നീടു വിജയമുണ്ടാകും. ബിസിനസ് കഴിവുകള്‍ക്ക് നിങ്ങള് റോള് മോഡലാകും, ഇതു പോലെ മറ്റുള്ളവര് പിന്‍തുടരും.\nജെമിനി അഥവാ മിഥുന രാശിയ്ക്ക് ഇന്നത്തെ ദിവസം സ്പിരിച്വല് ദിനമാകും. പുണ്യസ്ഥല ദര്‍ശനത്തിനു സാധ്യത. മതപരമായ ചടങ്ങുകളിലും പങ്കെടുത്തേക്കും.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്നത്തെ ദിവസം ചെയ്യുന്ന ജോലികളില് മനസര്‍പ്പിച്ചു ചെയ്യുന്ന ദിവസം. എന്നാല് വിചാരിച്ച ഫലം ലഭിയ്ക്കണമെന്നില്ല. എന്നു കരുതി നിരാശപ്പെടേണ്ട. ഫലം ഇന്നല്ലെങ്കില് നാളെ ലഭിയ്ക്കും. പ്രിയപ്പെട്ടവര്‍ക്കൊപ്പം സമയം ചെലവഴിയ്ക്കുന്നത് സന്തോഷം നല്‍കും.\nലിയോ അഥവാ ചിങ്ങ രാശിയ്ക്ക് ജോലിയാണെങ്കിലും ബിസിനസാണെങ്കിലും മത്സരം അനുഭവപ്പെടുന്ന ദിവസം. ഏറെ ശ്രദ്ധാലുവാകേണ്ടത് ആവശ്യം. ചെയ്യുന്ന കാര്യങ്ങളില് കൂടുതല് സീരിയസാകുക. ഇതുകൊണ്ടു തന്നെ സോഷ്യല് സര്‍ക്കിളില് കൂടുതല് ആരാധ്യനാകും.\nവിര്‍ഗോ അഥവാ കന്നി രാശിയ്ക്ക് ഇന്നത്തെ ദിവസം മറ്റുള്ളവരെ പ്രോത്സാഹിപ്പിയ്ക്കുകയും വിജയം നേടാന് അവരെ സഹായിക്കുകയും ചെയ്യുന്നതു ഗുണം നല്‍കും. ചിന്തിച്ചു തീരുമാനിയ്ക്കുക. വെറുതേ മറ്റുള്ളവരെ വിമര്‍ശിയ്ക്കുന്നത് നിങ്ങള്‍ക്കു തന്നെ ദോഷം വരുത്തും. ലക്ഷ്യങ്ങളിലേയ്‌ക്കെത്തുമ്പോഴും വിനയമുള്ളവരാകുക.\nലിബ്ര അഥവാ തുലാം രാശിയില് പെട്ടവര്‍ക്ക് സൊസൈറ്റിയില് സ്ഥാനം നേടാനുള്ള ശ്രമമുണ്ടാകും. ഇത് ചിന്തകളിലൂടെയോ ആശയവിനിമയത്തിലൂടെയോ ആണ് സാധ്യമാവുക. ഒഴിവു സമയത്ത് പല കാര്യങ്ങളെക്കുറിച്ചും അറിയാന് ശ്രമിയ്ക്കും.\nസ്‌കോര്‍പിയോ അഥവാ വൃശ്ചിക രാശിക്കാര് ലക്ഷ്യത്തിലേയ്ക്ക് മിഴിയൂന്നുക. റിസര്‍ച്ച് സംബന്ധമായ ജോലികളില് പങ്കെടുക്കും. പഴയ സുഹൃത്തിനെ കണ്ടെത്തും.\nസാജിറ്റേറിയസ് അഥവാ ധനു രാശിയ്ക്ക് ഇന്നത്തെ ദിവസം അനാവശ്യ ചെലവുണ്ടാകും. തിരക്കുള്ള ദിവസമെങ്കിലും വൈകീട്ടോടെ റിലാക്‌സുണ്ടാകും.\nകാപ്രിക്കോണ് അഥവാ മകര രാശിയ്ക്ക് ഇന്നത്തെ ദിവസം പല കാരണങ്ങളാലും മെന്റല് ബാലന്‍സ് നഷ്ടപ്പെടുന്ന ദിവസമാകും, ഇന്ന്. എങ്കിലും ക്ഷമ പോകാതെ നോക്കുക. മറ്റുള്ളവരുമായി തര്‍ക്കങ്ങള് ഉണ്ടാകാതെ നോക്കുക. പങ്കാളിയുമായി ആശയവിനിമയം നടത്തുന്നതു ഗുണം നല്‍കും.\nഅക്വേറിയസ് അഥവാ കുംഭ രാശിയ്ക്ക് ഇന്നത്തെ ദിവസം ക്ലീനിംഗ് നടത്തുന്ന ദിവസമാകും. ഇത് വീട്ടിലാണെങ്കിലും ഓഫീസിലാണെങ്കിലും. ആവശ്യമില്ലാത്ത ബില്ലുകളും മറ്റും കളയുന്ന ദിവസം. മാനസികമായ തടസങ്ങള് മാററുന്ന ദിവസം കൂടിയാണ്.\nപീസസ് അഥവാ മീന രാശിയ്ക്ക് ഇന്നത്തെ ദിവസം സാമ്പത്തികമായ കാര്യങ്ങള് മുന്‍പന്തിയില് നില്‍ക്കുന്ന ദിവസമാകും. പണം നേടാനുള്ള വഴികളെക്കുറിച്ച് ആലോചിയ്ക്കുന്ന ദിവസം. ജോലിയില് നല്ല പ്രയത്‌നം നടത്തിയാല് ഗുണം ലഭിയ്ക്കും.\nRead more about: zodiac sign pulse രാശി\nDaily Horoscope 2018 November 17, Saturday\nDaily Horoscope 2018 November 17, Saturday, Read more to know about,\nStory first published: Saturday, November 17, 2018, 8:25 [IST]


തൊമ്മി വിധേയനായത് പട്ടേലരുടെ പണത്തിനും അധികാരത്തിനും മുന്നിലാണ്, പക്ഷേ നമ്മളിൽ പലരും വിധേയപ്പെട്ട് പോവുന്നത് സമൂഹത്തിനും, ചട്ടങ്ങൾക്കും, കീഴ്‌വഴക്കങ്ങൾക്കുമൊക്കെയാണ് - Boolokam\nHome Entertainment Malayalam Cinema തൊമ്മി വിധേയനായത് പട്ടേലരുടെ പണത്തിനും അധികാരത്തിനും മുന്നിലാണ്, പക്ഷേ നമ്മളിൽ പലരും വിധേയപ്പെട്ട് പോവുന്നത് സമൂഹത്തിനും,...\n© Keerthana Keerthu\n‘ഭാസ്കര പട്ടേലരും എന്റെ ജീവിതവും’ എന്ന പോൾ സക്കറിയയുടെ നോവലിനെ ആസ്പദമാക്കി അടൂർ സംവിധാനം ചെയ്ത സിനിമ. 1994-ൽ പുറത്തിറങ്ങിയ സിനിമയുടെ ഇത്രയും ക്ലാരിറ്റിയുള്ള പ്രിന്റ് അപ്‌ലോഡ് ചെയ്ത അഞ്ജാത സുഹൃത്തിന് നന്ദി. മേൽക്കോയ്മയുടെ കിരീടവും ചൂടി ചൂരൽ കസേരയിൽ ഞെളിഞ്ഞിരുന്ന് തോക്കു ചൂണ്ടുന്ന പട്ടേലരിൽ നിന്നാണ് സിനിമ തുടങ്ങുന്നത്. ദക്ഷിണ കന്നടയിൽ ജന്മിയായി വിലസുന്ന പട്ടേലരും കേരളത്തിൽ നിന്ന് വന്ന് കുടിയേറിപാർത്ത തൊമ്മിയെന്ന തൊഴിലാളിയുമാണ് പ്രധാന കഥാപാത്രങ്ങൾ.\nഅടിമത്വത്തേക്കാൾ വിധേയത്വം അഥവാ submissiveness അപകടകാരിയാവുന്നതെങ്ങനെ എന്നതാണ് സിനിമയുടെ പ്രധാന ആശയം. ഒരടിമയും വിധേയനും തമ്മിലുള്ള വ്യത്യാസം എന്താണ്? അടിമത്വം തന്റെ ഗതികേടാണെന്നും ഉത്തരവാദിത്വമല്ലെന്നും ഒരടിമ ബോധവാനാണ്. എന്നാൽ വിധേയനങ്ങനെയല്ല. അനുസരിക്കേണ്ടുന്നത് തന്റെ കടമയാണെന്ന് അവൻ പതിയെ വിശ്വസിച്ച് തുടങ്ങും. ഒരടിമയുടെ കടമകൾ ഉത്തരവാദിത്വത്തോടെ അവൻ ചെയ്തു തീർക്കും. അടിമയിൽ നിന്നും വിധേയനിലേയ്ക്കുള്ള തൊമ്മിയുടെ ട്രാൻസിഷൻ നമുക്കൊന്ന് നോക്കാം.പട്ടേലരുടെ അടിയും ചവിട്ടും തൊമ്മി എതിർവാ ഇല്ലാതെ വാങ്ങിക്കൂട്ടുമെങ്കിലും പട്ടേലർ തന്റെ ഭാര്യയെ പീഡിപ്പിച്ചു എന്നത് അയാൾക്ക് ഉൾക്കൊള്ളാനായില്ല.\n“അയാളെ ഞാൻ കൊല്ലും” തൊമ്മി ദേഷ്യത്തോടെ പിറുപിറുത്തു.\nഅപ്പോഴേക്കും പട്ടേലർ തൊമ്മിയെ ആളെ വിട്ട് വിളിപ്പിച്ചു. തൊമ്മിയ്ക്കും ഭാര്യ ഓമനയ്ക്കും പുതിയ ഉടുപ്പുകൾ വാങ്ങി കൊടുത്തു. ഷാപ്പിലെ എടുത്തു കൊടുപ്പുകാരനായി തൊമ്മിക്ക് ജോലിയും തരപ്പെടുത്തി. ഒപ്പം പട്ടേലരുടെ പ്രധാന അടിമയെന്ന പട്ടവും ചാർത്തിക്കൊടുത്തു. അതോടെ ദേഷ്യമൊക്കെ മറന്ന് തൊമ്മി നിറഞ്ഞങ്ങ് ചിരിക്കുന്നത് നമുക്ക് കാണാം. ആ ചിരിയുടെ പേരും പറഞ്ഞ് ആ പാവത്തിനെ വിലയിരുത്തേണ്ട. അതയാളുടെ ഗതികേട് മാത്രമാണ്. അല്ലെങ്കിലും ഒരു ഗതിയും പരഗതിയും ഇല്ലാത്തവന്റെ വീട്ടിലും അളവിൽ കവിഞ്ഞു പണം കയ്യിലുള്ളവന്റെ വീട്ടിലും മോറൽ സയൻസ് ബുക്കിന് വല്ല്യ സ്ഥാനമൊന്നുമില്ല. പാവപ്പെട്ടവൻ അത് വയ്ക്കാനിടമില്ലാതെ ഉപേക്ഷിച്ച് കളയുകയും ധനികൻ അത് സൗകര്യപൂർവ്വം പണത്തിനിടയിൽ പൂഴ്ത്തി വയ്ക്കുകയും ചെയ്യുന്നു.\nമോറൽ സയൻസ് ബുക്കിന്റ പതിപ്പുകൾ അച്ചടിച്ചിറക്കുന്നത് ഇടത്തരക്കാരുടെ, അതായത് മിഡിൽ ക്ലാസ്സ് കുടുംബങ്ങളുടെ എണ്ണം കണക്കിലെടുത്താണ്. അവരത് തുടച്ച് മിനുക്കി പൂജാ മുറിയിൽ വയ്ക്കുകയും ദിവസവും വിളക്കു കൊളുത്തി പ്രാർത്ഥിക്കുകയും അടുത്ത തലമുറയെ പഠിപ്പിക്കുകയും ചെയ്യുന്നു.\nതൊമ്മിയുള്ളപ്പോഴും ഇല്ലാത്തപ്പോഴുമായി പട്ടേലർ ഓമനയെ കാണാൻ വീട്ടിൽ വരുന്നത് ഒരു പതിവാക്കി. നാളുകൾ നീണ്ട അമർഷത്തിന് ശേഷം തൊമ്മിയും കുറേയധികം കരച്ചിലുകൾക്കു ശേഷം ഓമനയും പതിയെ ഇതുമായി പൊരുത്തപ്പെട്ടു.\n“നിനക്കിപ്പോൾ പട്ടേലരിന്റെ സെന്റിന്റെ മണമാണ്. എനിയ്ക്ക് ഇഷ്ടമാണ് ഈ മണം. ഒരു ദിവസം ഞാൻ ഓമനയ്ക്ക് ആ സെന്റ് വാങ്ങി തരും. പക്ഷേ ഓമന എപ്പോഴും എന്റെയാണ്. എന്റേത് മാത്രം.”\nവളരെ റൊമാന്റിക് ആയ ഒരു സ്വകാര്യ നിമിഷത്തിൽ തൊമ്മി ഓമനയോട് പറയുന്ന വാക്കുകളാണിവ. തികച്ചും സന്തോഷത്തോടെ. തന്റെ നിസ്സഹായതകളോടെല്ലാം അപ്പോഴേക്കും അയാൾ പൊരുത്തപ്പെട്ടു കഴിഞ്ഞിരുന്നു. ഇപ്പോൾ അയാൾക്ക് ഒരേയൊരു ആഗ്രഹമേയുള്ളു. ഓമനയുടെ മനസ്സ് എന്നും തനിയ്ക്ക് മാത്രം സ്വന്തമായിരിയ്ക്കണം.\nദിവസങ്ങൾ കടന്ന് പോയി. നാട്ടുകാർക്ക് പട്ടേലരെ കൊണ്ട് പൊറുതി മുട്ടി. അവർ തൊമ്മിയുടെ സഹായത്തോടെ പട്ടേലരെ കൊല്ലാൻ തീരുമാനിച്ചു. ഉന്നം തെറ്റി ചീറിയ വെടിയുണ്ട പട്ടേലരുടെ ജീവനെടുത്തില്ലെങ്കിലും സാരമായ പരിക്കുകളോടെ അയാൾ കിണറ്റിന്റെ വക്കിൽ ചെന്നു വീണു. പട്ടേലരുടെ കാലുകളുയർത്തി തൊമ്മി അയാളെ കിണറ്റിലേക്ക് എറിയണമെന്ന് കാണികളായ നമ്മൾ ഒരു നിമിഷം ആഗ്രഹിച്ച് പോവും. പക്ഷേ പൂർണ്ണമായും ഒരു വിധേയനായി മാറിയ തൊമ്മിക്കത് പറ്റുമായിരുന്നില്ല. കാരണം പട്ടേലരെ അനുസരിക്കുന്നതും സഹായിക്കുന്നതും തൊമ്മി തന്റെ ഉത്തരവാദിത്വമായി കണ്ട് തുടങ്ങിയിരുന്നു. “എന്റെ പൊന്ന് യജമാനരേ” എന്ന് വിളിച്ചു കൊണ്ട് തൊമ്മി പട്ടേലരെ പിടിച്ചെഴുന്നേൽപ്പിച്ച് കട്ടിലിൽ കൊണ്ടിരുത്തി. വേദന കുറയാൻ കള്ളും ഒഴിച്ചു കൊടുത്തു. അടുത്ത് നിന്നിരുന്ന ഓമന കരയാൻ തുടങ്ങി.\nഒരു പക്ഷെ വെടിയും ബഹളവുമൊക്കെ കണ്ട് പേടിച്ചിട്ടാവാം അവർ കരഞ്ഞത്. പക്ഷേ അത് കണ്ട് തൊമ്മി ആകെപ്പാടെ അമ്പരന്നു. പട്ടേലർക്ക് മുറിവ് പറ്റിയതിന് ഓമന കരയുന്നതെന്തിനാണ്? ഒടുക്കം ഓമനയുടെ മനസ്സും തനിക്ക് നഷ്ടപ്പെട്ടുവോ? തൊമ്മിക്ക് ശരീരം തളരുന്നത് പോലെ തോന്നി. ചെറിയ മയക്കത്തോടെ അയാൾ കട്ടിലിലേയ്ക്ക് തളർന്ന് വീണു.\nആധിപത്യവും വിധേയത്വവുമൊക്കയായി കാലം കടന്ന് പൊയി. പട്ടേലർ തന്റെ ഭാര്യ സരോജാമ്മയെ കൊല്ലുകയും നാടുവിടുകയും ചെയ്യുന്നു. നാട് മുഴുവൻ പട്ടേലരെ തേടി പരക്കം പായുമ്പോൾ അലഞ്ഞ് തിരിഞ്ഞ് തളർന്ന പട്ടേലർ തൊമ്മിയെ കാണാനെത്തുന്നു. കുറച്ചു നാളത്തേക്ക് നാട്ടിൽ നിന്ന് മാറി നിൽക്കണമെന്നും തൊമ്മി ഒപ്പം ചെല്ലണമെന്നും പട്ടേലർ ആവശ്യപ്പെടുന്നു. തന്റെ യജമാനന്റെ അവസ്ഥ കണ്ട് തൊമ്മി വാവിട്ട് കരയുകയും ഒപ്പം ചെല്ലാമെന്ന് വാക്കു കൊടുക്കുകയും ചെയ്യുന്നു. തൊമ്മി തിരികെ വരുന്നത് വരെ കഴിഞ്ഞുകൂടാനുള്ള പണം ഓമനയ്ക്ക് കൊടുത്ത് അവർ പോകാനൊരുങ്ങുന്നു. ഓമന പേടിയോടെ തൊമ്മിയെ കെട്ടിപ്പിടിച്ചു കരയാൻ തുടങ്ങി.\nഅവർ കരഞ്ഞത് അപകടത്തിലേക്ക് പോകുന്ന തൊമ്മിയെ ഓർത്തോ തനിച്ചു നിൽക്കാനുള്ള പേടികൊണ്ടോ ആവാം. പക്ഷേ തന്റെ ഭാര്യയുടെ മനസ്സും പട്ടേലർക്കു സ്വന്തമായോ എന്ന സംശയത്തോട് തൊമ്മി അപ്പോഴേക്കും പൊരുത്തപ്പെട്ടു തുടങ്ങിയിരുന്നു.\nവിധേയനായ തൊമ്മി ഓമനയെ സമാധാനിപ്പിച്ചതിങ്ങനെയാണ്:\n“കരയല്ലേ ഓമനേ.. പട്ടേലർക്ക് ഞാനുണ്ട്.. പേടിക്കേണ്ട..”\nവിധേയത്വം ഒരു മനുഷ്യനെ മൂഢനാക്കുന്നതിങ്ങനെയാണ്.\nഒടുക്കം ആരുടെയോ വെടിയേറ്റ് പട്ടേലർ മരിച്ച് വീഴുമ്പോഴും തൊമ്മി അലറിവിളിച്ചു കരയുകയാണ്. തന്റെ യജമാനൻ മരിച്ചെന്ന ദുഃഖമല്ലാതെ താൻ മോചിതനായി എന്ന സത്യത്തെ അയാൾ തിരിച്ചറിയുന്നുപോലുമില്ല.\n“ഓമനേ… യജമാനൻ മരിച്ചു പൊയി..!!”\nഎന്ന് കരഞ്ഞു വിളിച്ചുകൊണ്ട് തൊമ്മി ഓടുകയാണ്. അയാളുടെ സ്വാതന്ത്ര്യത്തിന്റെ നിമിഷം എന്നാണ് കാണികളായ നമുക്ക് അത് കാണുമ്പോൾ തോന്നുക. പക്ഷേ അതൊന്നും തിരിച്ചറിയാതെ പട്ടേലരുടെ മരണമോർത്ത് തൊമ്മി ഏങ്ങലടിച്ചുകൊണ്ടിരുന്നു.\nതൊമ്മി വിധേയനായത് പട്ടേലരുടെ പണത്തിനും അധികാരത്തിനും മുന്നിലാണ്. പക്ഷേ നമ്മളിൽ പലരും വിധേയപ്പെട്ട് പോവുന്നത് സമൂഹത്തിനും, ചട്ടങ്ങൾക്കും, കീഴ്‌വഴക്കങ്ങൾക്കുമൊക്കെയാണ്. രണ്ടിന്റെയും ഫലങ്ങൾ തമ്മിൽ വല്ല്യ വ്യത്യാസം ഇല്ലെന്നതാണ് വാസ്തവം. വിധേയപ്പെട്ട് തലച്ചോർ നിലച്ച് ഒരു യന്ത്രത്തെപ്പോലെ അനുസരണാ ശീലമുള്ളവരായി മാറുമ്പോൾ ആലോചിക്കുക, തനിയ്ക്ക് വേണ്ടത് സ്വാതന്ത്ര്യം ആണെന്നും ഓമന ആഗ്രഹിയ്ക്കുന്ന സുരക്ഷിതത്വം പട്ടേലിന്റെ ജീവന് കാവലിരിയ്ക്കുന്നതല്ലെന്നും തൊമ്മി എവിടെയോ മറന്നു തുടങ്ങിയ പോലെ നിങ്ങളും എന്തെങ്കിലും മറന്ന് തുടങ്ങിയോയെന്ന്.\nയുക്തിയില്ലാത്ത ഏതെങ്കിലും ശരികളോട് പൊരുത്തപ്പെട്ട് തുടങ്ങിയോയെന്ന്. നമുക്ക് വേണ്ടിയെന്നും നമ്മുടെ പ്രിയപ്പെട്ടവർക്കു വേണ്ടിയെന്നും കരുതി ചെയ്ത് കൂട്ടുന്നതും ത്യജിയ്ക്കുന്നതുമൊക്ക യഥാർത്ഥത്തിൽ നമുക്ക് വേണ്ടിയാണോ അതോ സമൂഹത്തിന് വേണ്ടിയാണോ എന്ന് വേർതിരിച്ച് കാണാൻ ശീലിക്കുക.രീതികൾക്കും പൊതുശരികൾക്കും വിധേയപ്പെട്ടല്ല നമ്മൾ ജീവിയ്ക്കേണ്ടത്, അവനവന്റെ യുക്തിക്ക് വിധേയപ്പെട്ടാണ്..!!\nPrevious articleപ്രപഞ്ചമുണ്ടായ കാലവുമായി താരതമ്യം ചെയ്താൽ മനുഷ്യനുണ്ടായിട്ട് കേവലം എട്ടു മിനിറ്റ് മാത്രമേ ആകുന്നുള്ളൂ\nNext articleഉറകെട്ടുപോയ ഉപ്പ് പോലെയാണ് ഇന്ന് കേരളത്തിലെ ഇടതുപക്ഷം


ഖുർആൻ വാക്യങ്ങളിൽ വൈരുധ്യമോ? | Fatwa On Islam\nHomeഖു‌ർആൻഖുർആൻ വാക്യങ്ങളിൽ വൈരുധ്യമോ?\nചോദ്യം- ”കാര്യങ്ങളെല്ലാം നടക്കുക ദൈവവിധിയനുസരിച്ചാണെന്ന് കാണിക്കുന്ന കുറേ ഖുർആൻ വാക്യങ്ങളും മനുഷ്യകർമങ്ങൾക്കനുസൃതമായ ഫലമാണുണ്ടാവുകയെന്ന് വ്യക്തമാക്കുന്ന നിരവധി വചനങ്ങൾ ഖുർആനിലുണ്ടല്ലോ. വിധിവിശ്വാസത്തെ സംബന്ധിച്ച ഖുർആൻ വാക്യങ്ങളിൽ പരസ്പര വൈരുധ്യമുണ്ടെന്നല്ലേ ഇത് തെളിയിക്കുന്നത്?”\nഉത്തരം- വിധിവിശ്വാസത്തെ സംബന്ധിച്ച വിശുദ്ധ ഖുർആൻ വചനങ്ങളിൽ ഒരുവിധ വൈരുധ്യവുമില്ല. മാത്രമല്ല, അവ പരസ്പരം വ്യാഖ്യാനിക്കുന്നവയും വിശദീകരിക്കുന്നവയുമാണ്. ഒരു ഉദാഹരണത്തിലൂടെ ഇത് വ്യക്തമാക്കാം.\nനല്ല നിലയിൽ ഉയർന്ന നിലവാരത്തോടെ അച്ചടക്കപൂർണമായി നടത്തപ്പെടുന്ന ഒരു മാതൃകാവിദ്യാലയം. സമർഥനായ പ്രധാനാധ്യാപകൻ. ആത്മാർഥതയുള്ള സഹപ്രവർത്തകർ. യോഗ്യരായ വിദ്യാർഥികൾ. കുട്ടികളുടെ കാര്യം ജാഗ്രതയോടെ ശ്രദ്ധിക്കുന്ന രക്ഷിതാക്കൾ. അങ്ങനെ എല്ലാവരും വിദ്യാലയത്തിന്റെ നന്മയിലും ഉയർച്ചയിലും നിർണായകമായ പങ്കുവഹിക്കുന്നു. സ്ഥാപനം നന്നാവുകയെന്ന സംഭവത്തിനു പിന്നിൽ ഒന്നിലേറെ കാരണങ്ങളും നിരവധി ഘടകങ്ങളുമുണ്ടെന്നർഥം. ഇത്തരമൊരവസ്ഥയിൽ വിദ്യാലയം മാതൃകായോഗ്യമാകാൻ കാരണം പ്രധാനാധ്യാപകനാണെന്നു പറയാം. അധ്യാപകരാണെന്നും വിദ്യാർഥികളാണെന്നും രക്ഷിതാക്കളാണെന്നുമൊക്കെ പറയാം. ഇതിലേതു പറഞ്ഞാലും കളവാകില്ല. ഒരിക്കലൊന്നും മറ്റൊരിക്കലൊന്നും പറഞ്ഞാൽ പരസ്പര വിരുദ്ധവുമാവുകയില്ല. ആവശ്യാനുസൃതം ഓരോ കാരണവും എടുത്തു കാണിക്കുകയാണെങ്കിൽ സന്ദർഭാനുസൃതമായ സത്യപ്രസ്താവം മാത്രമേ ആവുകയുള്ളൂ. എന്നാൽ ഇതിൽ ഏതെങ്കിലും ഒരു ഘടകം മാത്രമാണ് സംഭവത്തിനു പിന്നിലെന്ന് വിശ്വസിക്കുന്നവരോട് അത് നിഷേധിക്കേണ്ടിയും വരും.\nമനുഷ്യകർമങ്ങളുടെ സ്ഥിതിയും ഈവിധം തന്നെ. ഒരാൾ നടന്നുപോകവെ വഴിയിലൊരു വൃദ്ധൻ വീണുകിടക്കുന്നത് കാണാനിടയാകുന്നു. അയാൾക്ക് വേണമെങ്കിൽ വൃദ്ധനെ കാണാത്തവിധം നടന്നുനീങ്ങാം. അങ്ങനെ ചെയ്യാതെ, അയാൾ വൃദ്ധനെ താങ്ങിയെടുത്ത് ആശുപത്രിയിലെത്തിക്കുകയും ശുശ്രൂഷിക്കുകയും ചെയ്യുന്നു. അങ്ങനെ ചെയ്യുമ്പോൾ തന്നെ വ്യത്യസ്തമായ ഉദ്ദേശ്യത്തോടെ അത് നിർവഹിക്കാവുന്നതാണ്. വൃദ്ധന്റെയോ അയാളുടെ ബന്ധുക്കളുടെയോ നന്ദിയും പ്രത്യുപകാരവും പ്രതിഫലവും പ്രതീക്ഷിക്കാം. അത്തരമൊന്നുമാഗ്രഹിക്കാതെ വൃദ്ധനോടുള്ള സ്‌നേഹ-കാരുണ്യ- വാത്സല്യ-ഗുണകാംക്ഷാ വികാരത്തോടെയും അതു ചെയ്യാം. അപ്പോൾ ഈ സംഭവത്തിൽ മനുഷ്യന്റെ ഭാഗത്തുനിന്ന് അയാളെടുക്കുന്ന തീരുമാനത്തിനും അതിന്റെ പിന്നിലെ ഉദ്ദേശ്യത്തിനും തുടർന്നുള്ള പ്രവർത്തനത്തിനുമെല്ലാം അനൽപമായ പങ്കുണ്ട്. അതിനാൽ വൃദ്ധനെ ആശുപത്രിയിലെത്തിച്ചതും ശുശ്രൂഷിച്ചതും ആ മനുഷ്യനാണെന്ന് പറയുന്നതിൽ തെറ്റോ അസാംഗത്യമോ ഇല്ല. അതേസമയം, വൃദ്ധനെ താങ്ങിയെടുക്കാനുപയോഗിച്ച കൈകളും ശരീരവും ആരോഗ്യവും കഴിവും കരുത്തുമൊക്കെ നൽകിയത് ദൈവമാണ്. വൃദ്ധനോട് അലിവ് തോന്നുകയും ശുശ്രൂഷിക്കാൻ തീരുമാനമെടുക്കുകയും ചെയ്ത മനസ്സും ദൈവത്തിന്റെ ദാനം തന്നെ. അതിനാൽ ദൈവമാണ് വൃദ്ധനെ രക്ഷിച്ചതെന്ന പ്രസ്താവവും സത്യനിഷ്ഠവും വസ്തുതാപരവുമത്രെ. അപ്പോൾ ഇത്തരം സംഭവങ്ങളെ മനുഷ്യനോട് ചേർത്തുപറയാം, ദൈവത്തോട് ചേർത്തു പറയാം; മനുഷ്യനോടും ദൈവത്തോടും ഒരേസമയം ചേർത്തു പറയാം. അപ്രകാരം തന്നെ മനുഷ്യകർമം മാത്രമാണെന്ന് ധരിക്കുന്നവരോട് അതിനെ നിഷേധിക്കാം. ദൈവത്തിന്റെ പങ്ക് ഊന്നിപ്പറയാം. ഈ രീതികളെല്ലാം ഖുർആൻ സ്വീകരിച്ചിട്ടുണ്ട്. മനസ്സിന്റെ തീരുമാനത്തിലും ഉദ്ദേശ്യത്തിലും മനുഷ്യന്റെ പങ്ക് എത്രയെന്ന് ലോകത്ത് ആർക്കും അറിയുകയില്ല. മനുഷ്യന്റെ ഗ്രാഹ്യവരുതിക്ക് അതീതമായതിനാൽ ദൈവം വിശദമായി പറഞ്ഞുതന്നിട്ടുമില്ല.\nസംഭവങ്ങളെയും കർമങ്ങളെയും അവയ്ക്കു പിന്നിലെ തീരുമാനങ്ങളെയും വിശുദ്ധ ഖുർആൻ ദൈവവുമായും മനുഷ്യനുമായും ബന്ധപ്പെടുത്തിയതായി കാണാം. കപടവിശ്വാസികൾ സ്വീകരിച്ചിരുന്ന സമീപനം തിരുത്തി ഖുർആൻ പറയുന്നു: ”അവർക്ക് വല്ല നേട്ടവും കിട്ടിയാൽ അത് ദൈവത്തിങ്കൽനിന്നാണെന്ന് അവർ പറയും. വല്ല വിപത്തും ബാധിച്ചാലോ, നിന്നെ കുറ്റപ്പെടുത്തുകയും ചെയ്യും. പറയുക: എല്ലാം ദൈവത്തിങ്കൽ നിന്നുതന്നെ. ഇവർക്കെന്തു പറ്റി? ഇവർ ഗ്രഹിക്കുന്നില്ലല്ലോ”(ഖുർആൻ 4: 78).\nനന്മയും തിന്മയും ദൈവത്തിങ്കൽ നിന്നാണെന്ന് വ്യക്തമാക്കുന്ന ഖുർആൻ ഇവിടെ കപടവിശ്വാസിയുടെ തെറ്റായ സമീപനത്തിന് കാരണക്കാർ അവർ തന്നെയാണെന്ന് പറയുകയും അതിന്റെ പേരിൽ അവരെ കുറ്റപ്പെടുത്തുകയും ചെയ്യുന്നു. ശരിയായ സമീപനം സ്വീകരിക്കാൻ സാധ്യതയുണ്ടായിട്ടും മറിച്ചൊരു നിലപാട് അവലംബിച്ചതിനാലാണ് ഖുർആൻ അവരെ ആക്ഷേപിക്കുന്നത്.\nഗുണദോഷങ്ങളിൽ മനുഷ്യകർമം പോലെ ദൈവവിധിക്കും പങ്കുള്ളതിനാൽ അതിന്റെ കാരണത്തെ സ്രഷ്ടാവിലേക്ക് ചേർത്തുപറയുന്ന സമീപനം സ്വീകരിച്ചതിന് ഖുർആനിൽ നിരവധി ഉദാഹരണങ്ങൾ കാണാം.\n”അല്ലാഹു നിനക്ക് വല്ല ദോഷവും വരുത്തുകയാണെങ്കിൽ അത് പരിഹരിക്കാൻ അവനല്ലാതെ മറ്റാർക്കും സാധ്യമല്ല. അഥവാ, അവൻ നിനക്ക് വല്ല ദോഷവും വരുത്തുകയാണെങ്കിൽ എല്ലാറ്റിനും കഴിവുള്ളവനത്രെ അവൻ”(6:17). ”അല്ലാഹു താനിഛിക്കുന്നവരെ സന്മാർഗത്തിലാക്കുന്നു. താനിഛിക്കുന്നവരെ ദുർമാർഗത്തിലാക്കുന്നു. പ്രതാപശാലിയും യുക്തിജ്ഞനുമത്രെ അവൻ”(14: 4).\nഅതോടൊപ്പം സന്മാർഗ-ദുർമാർഗ പ്രാപ്തിയിൽ മനുഷ്യന്റെ പങ്കും ഖുർആൻ ഊന്നിപ്പറയുന്നു: ”ആർ അണുമണിത്തൂക്കം നന്മ ചെയ്യുന്നുവോ അവൻ അത് കണ്ടെത്തുകതന്നെ ചെയ്യും. ആർ അണുമണിത്തൂക്കം തിന്മ ചെയ്യുന്നുവോ അവൻ അതും കണ്ടെത്തും”(99: 7,8). ”ഒരുത്തനും മറ്റൊരുത്തന്റെ ഭാരം ചുമക്കുന്നില്ല. മനുഷ്യന് അവൻ പ്രവർത്തിച്ചതല്ലാതെ ഇല്ല” (53: 38). ”അല്ലാഹു ആരെയും അവന്റെ കഴിവിനതീതമായതിന് കൽപിക്കുകയില്ല. ഓരോരുത്തർക്കും അവർ പ്രവർത്തിച്ചതിനുള്ള പ്രതിഫലവും ശിക്ഷയുമാണുണ്ടാവുക”(2: 286). ”നിനക്ക് വല്ല ദോഷവും ബാധിച്ചിട്ടുണ്ടെങ്കിൽ അത് നിന്റെ ഭാഗത്തുനിന്നു തന്നെയുള്ളതാണ്”(4: 79). ”എന്നാൽ വിശ്വസിക്കുകയും സൽക്കർമങ്ങളനുഷ്ഠിക്കുകയും ചെയ്തവർക്ക് അവരുടെ പ്രതിഫലം പൂർണമായി ലഭിക്കുന്നതാണ്. അക്രമികളെ അല്ലാഹു ഇഷ്ടപ്പെടുന്നില്ല”(3: 57). ”അവിശ്വസിക്കുകയും നമ്മുടെ ദൃഷ്ടാന്തങ്ങൾ കളവാക്കുകയും ചെയ്തവരാരോ അവരത്രെ നരകാവകാശികൾ. അവരതിൽ നിത്യവാസികളത്രെ”(2: 39). ”സത്യനിഷേധികളേ, ഇന്ന് നിങ്ങൾ ഒഴികഴിവ് ബോധിപ്പിക്കേണ്ട. നിങ്ങൾ പ്രവർത്തിച്ചതിന്റെ ഫലം തന്നെയാണ് നിങ്ങളിന്ന് അനുഭവിക്കുന്നത്”(66: 7).\nനന്മ-തിന്മകളിൽ മനുഷ്യന്റെ പങ്കും ദൈവവിധിയും എവ്വിധം ബന്ധപ്പെടുന്നുവെന്നും ഖുർആൻ വ്യക്തമാക്കുന്നു: ”പറയുക: ദൈവം ഇഛിക്കുന്നവരെ അവൻ ദുർമാർഗത്തിലാക്കുകയും തന്നിലേക്ക് ഖേദിച്ചു മടങ്ങുന്നവരെ സന്മാർഗത്തിലാക്കുകയും ചെയ്യുന്നു”(13: 27). ”സന്മാർഗം സ്പഷ്ടമായിക്കഴിഞ്ഞശേഷവും ആരെങ്കിലും ദൈവദൂതനെ ധിക്കരിക്കുകയും സത്യവിശ്വാസികളുടേതല്ലാത്ത മാർഗം പിന്തുടരുകയുമാണെങ്കിൽ അവൻ സ്വയം തിരിഞ്ഞുകളഞ്ഞ ഭാഗത്തേക്കു തന്നെ നാം അവനെ തിരിക്കുന്നതാണ്”(4: 115).\nചുരുക്കത്തിൽ, കർമങ്ങളുടെ ഫലത്തെ സംബന്ധിച്ച് മനസ്സിലാക്കാൻ സാധിക്കുന്ന മനുഷ്യന് ചിന്തിക്കാനും തീരുമാനിക്കാനും അതനുസരിച്ച് പ്രവർത്തിക്കാനും സ്വാതന്ത്ര്യം നൽകപ്പെട്ടിരിക്കുന്നു. എന്നാൽ ഈ സ്വാതന്ത്ര്യം അപരിമിതമോ അനിയന്ത്രിതമോ അല്ല. ദൈവേഛയ്ക്കും വിധിക്കും വിധേയമാണ്. ഈ പരിമിതിയുടെ പരിധിക്കുള്ളിൽ നൽകപ്പെട്ട സ്വാതന്ത്ര്യത്തിന്റെ തോതനുസരിച്ച ബാധ്യത മാത്രമേ മനുഷ്യന്റെ മേൽ ചുമത്തപ്പെട്ടിട്ടുള്ളൂ. ആ ബാധ്യതയുടെ നിർവഹണവും ലംഘനവുമാണ് ജീവിതത്തിന്റെ ജയാപജയങ്ങളും സ്വർഗ-നരകങ്ങളും തീരുമാനിക്കുക. അതിനാൽ കഴിവിനതീതമായ ഒന്നിനും അല്ലാഹു ആരെയും നിർബന്ധിക്കുന്നില്ല. ആരോടും അനീതി കാണിക്കുന്നുമില്ല. വിധിയുടെയും മനുഷ്യസ്വാതന്ത്ര്യത്തിന്റെയും അവസ്ഥയും അവയ്ക്കിടയിലെ ബന്ധവും മനുഷ്യന് മനസ്സിലാക്കാൻ സാധിക്കുംവിധം വിവരിക്കുന്ന വിശുദ്ധ ഖുർആൻ വാക്യങ്ങളിൽ ഒട്ടും വൈരുധ്യവുമില്ല.\nAlso Read ഖുര്‍ആന് ദൈവികഗ്രന്ഥമോ?\nദൈവവിധിയുടെയും മനുഷ്യ സ്വാതന്ത്ര്യത്തിന്റെയും അവസ്ഥയെ സംബന്ധിച്ച ഇസ്‌ലാമിക വീക്ഷണം യഥാവിധി അനാവരണം ചെയ്യുന്ന ഒരു സംഭവം രണ്ടാം ഖലീഫ ഉമറുൽ ഫാറൂഖിന്റെ കാലത്ത് നടക്കുകയുണ്ടായി. ഫലസ്ത്വീനിൽ പ്ലേഗ് ബാധിച്ചു. ഏറെ കഴിയും മുമ്പേ അത് സിറിയയിലേക്കും പടർന്നുപിടിച്ചു. അതിവേഗം ആളിപ്പടർന്ന രോഗം അത് സ്പർശിക്കുന്നവരെയെല്ലാം കൊന്നൊടുക്കി. മരുന്നും ചികിത്സയുമൊന്നും ഫലിച്ചില്ല. ഒരൊറ്റ മാസത്തിനകം പതിനയ്യായിരം പേർ മരിച്ചു. ഈ വിപത്തിനെ സംബന്ധിച്ച് വിവരമറിഞ്ഞ ഉമറുൽ ഫാറൂഖ് ഒരു സംഘം സൈനികരോടൊപ്പം സിറിയയിലേക്ക് പുറപ്പെട്ടു. വഴിമധ്യേ തന്റെ അടുത്ത അനുയായികളുമായി, എന്തു ചെയ്യണമെന്ന് കൂടിയാലോചിച്ചു. അനന്തര നടപടികൾക്ക് നിർദേശം നൽകിയശേഷം, രോഗബാധിത പ്രദേശത്തേക്ക് പോകേണ്ടതില്ലെന്ന് തീരുമാനിച്ചു. പകർച്ചവ്യാധി ബാധിച്ചേടത്തേക്കുള്ള യാത്ര അപകടം വരുത്തിയേക്കുമെന്നതിനാൽ എല്ലാവരും തടസ്സം നിൽക്കുകയായിരുന്നു. വിവരമറിഞ്ഞ അബൂ ഉബൈദ ഖലീഫയോട് രോഷത്തോടെ ചോദിച്ചു: ”ദൈവവിധിയിൽ നിന്ന് ഓടിപ്പോകയോ?” ആ സേനാനായകന്റെ അന്തർഗതം വായിച്ചറിഞ്ഞ ഉമറുൽ ഫാറൂഖ് പറഞ്ഞു: ”അതെ, ഒരു ദൈവവിധിയിൽ നിന്ന് മറ്റൊരു ദൈവവിധിയിലേക്ക്.” അൽപസമയത്തെ മൗനത്തിനുശേഷം അദ്ദേഹം തുടർന്നു: ”ഒരാൾ ഒരു സ്ഥലത്ത് ചെന്നിറങ്ങി. അവിടെ അയാൾക്ക് രണ്ടു താഴ്‌വരകളുണ്ട്. ഫലസമൃദ്ധമായതും അല്ലാത്തതും. ഫലസമൃദ്ധമായത് സംരക്ഷിക്കുന്നവനും അല്ലാഹുവിന്റെ വിധിയനുസരിച്ചല്ലേ പ്രവർത്തിക്കുന്നത്? അല്ലാത്തത് നോക്കി നടത്തുന്നവനും അല്ലാഹുവിന്റെ വിധിയനുസരിക്കുകയല്ലേ ചെയ്യുന്നത്?”\nഇസ്‌ലാമിലെ വിധിവിശ്വാസം വിപത്തുകളുടെയും വിനാശത്തിന്റെയും താക്കോലാവരുതെന്നും പുരോഗതിയുടെയും നേട്ടങ്ങളുടെയും വിജയത്തിന്റെയും വഴിയിൽ വിഘാതം വരുത്തരുതെന്നും വ്യക്തമായ ഭാഷയിൽ സമൂഹത്തെ പഠിപ്പിക്കുകയായിരുന്നു ഉമറുൽ ഫാറൂഖ്. ദൈവവിധിയുടെ വരുതിയിൽ മനുഷ്യനു നൽകപ്പെട്ട സ്വാതന്ത്ര്യത്തെ പരമാവധി പ്രയോജനപ്പെടുത്തണമെന്ന ഉദ്‌ബോധനവും അതുൾക്കൊള്ളുന്നു.\nPrevious articleവിശുദ്ധ ഖുര്‍ആന് ഹൃദിസ്ഥമാക്കിയത് മറന്നുപോയാല്\nNext articleവുദൂ എടുക്കുമ്പോള് മക്കന തടവുന്നത് അനുവദനീയമോ?\nഡോ. യൂസുഫുല് ഖറദാവി - 18/01/2021\nഅബ്ദുല് ഹഫീദ് നദ്‌വി കൊച്ചി - 12/04/2020 0\nഡോ. യൂസുഫുല് ഖറദാവി - 27/08/2019 0


ആതിരയെ കാണാതായിട്ട് രണ്ടാഴ്ച പിന്നിടുന്നു; ഇരുട്ടില് തപ്പി പോലീസ് – Jaihind TV\nആതിരയെ കാണാതായിട്ട് രണ്ടാഴ്ച പിന്നിടുന്നു; ഇരുട്ടില് തപ്പി പോലീസ്\nമലപ്പുറത്ത് 18 വയസുകാരിയെ കാണാതായി 15 ദിവസം പിന്നിട്ടിട്ടും തെളിവൊന്നും ലഭിക്കാതെ പോലീസ്. കോട്ടക്കൽ എടരിക്കോട് സ്വദേശി ആതിരയെ കഴിഞ്ഞമാസം 27നാണ് കാണാതായത്. മുഖ്യമന്ത്രിക്കും, പിന്നാക്കക്ഷേമ വകുപ്പ് മന്ത്രിക്കും ബന്ധുക്കൾ പരാതി നൽകിയെങ്കിലും ഒരുനടപടിയും ഉണ്ടായിട്ടില്ല.\nജൂൺ മാസം 27 ന് രാവിലെ 11.30ന് കോട്ടയ്ക്കലുള്ള കമ്പ്യൂട്ടർ സെന്‍ററിലേക്കെന്ന് പറഞ്ഞാണ് എടരിക്കോട് കുറുകപ്പറമ്പിൽ നാരായണന്റെ മകൾ ആതിര വീട്ടിൽ നിന്നും ഇറങ്ങിയത്. പിന്നീട് ഇതുവരെ തിരിച്ചെത്തിയിട്ടില്ല.\nകരിനീലയിൽ വെള്ള പുള്ളികളുള്ള ചുരിദാറും, വെളുത്ത പാന്റുമായിരുന്നു കാണാതാവുമ്പോൾ ആതിരയുടെ വേഷം. കാതിൽ സ്വർണകമ്മലുണ്ട്. കാണാതായ ദിവസം തന്നെ ബന്ധുക്കൾ കോട്ടയ്ക്കൽ പോലീസിന് പരാതി നൽകിയിരുന്നു. ജൂലൈ 2ന് മലപ്പുറം എസ്.പിക്കും4ന് പിന്നാക്ക ക്ഷേമവകുപ്പ് മന്ത്രിക്കും മുഖ്യമന്ത്രിക്കും പരാതി നൽകി.\nമൊബൈൽ ടവർ സിഗ്നൽ നിരീക്ഷിച്ചുള്ള അന്വേഷണത്തിൽ തൃശൂർ റെയിൽവെ സ്റ്റേഷൻ പരിസരത്തുണ്ടെന്ന് സൂചനയുണ്ടായിരുന്നു. ബന്ധുക്കളെത്തിയെങ്കിലും കണ്ടെത്താനായില്ല. നിലവിൽ കൈയിലുള്ള മൊബൈൽ ഫോൺ സ്വിച്ച് ഓഫ് ചെയ്തിരിക്കുകയാണ്.\nകാണാതായി 15 ദിവസം പിന്നിട്ടിട്ടും അന്വേഷണം കാര്യക്ഷമമാകുന്നില്ലെന്ന് ബന്ധുക്കൾ ആരോപിച്ചു. പ്രത്യേക അന്വേഷണസംഘത്തെ നിയോഗിക്കണമെന്നും മലപ്പുറത്ത് വിളിച്ചു ചേർത്ത വാർത്താ സമ്മേളത്തിൽ ബന്ധുക്കൾ ആവശ്യപ്പെട്ടു. അതേസമയം അന്വേഷണം പുരോഗമിക്കുന്നുണ്ടെന്നാണ് കോട്ടയ്ക്കൽ പോലീസിന്റെ വിശദീകരണം.\nആതിരയെ കണ്ടെത്തി, ഒരു മാസത്തിന് ശേഷം തൃശൂരിൽ...


ഹാന്‍ഡ് സാനിറ്റൈസറുകള്‍ക്ക് 18 ശതമാനം ജിഎസ്ടി - Live Newage\nന്യൂഡല്‍ഹി: ഹാന്‍ഡ് സാനിറ്റൈസറുകള് ഒരു മരുന്നായി കണക്കാക്കാനാകില്ലെന്ന് ജിഎസ്ടി അതോറിറ്റി ഫോര് അഡ്വാന്‍സ് റൂളിംഗ്‌സിന്റെ (എഎആര്) കര്‍ണാടക ബെഞ്ചിന്റെ ഉത്തരവ്. ഇതോടെ സാനിറ്റൈസറുകള് 18 ശതമാനം ജിഎസ്ടിക്ക് കീഴില് വരുമെന്നതില് വ്യക്തത വന്നിരിക്കുകയാണ്. വിപ്രോ എന്റര്‍പ്രൈസസാണ് കഴിഞ്ഞ ജൂണില് അതോറിറ്റിയെ സമീപിച്ച് ഹാന്‍ഡ് സാനിറ്റൈസറുകളുടെ ഉചിതമായ വിഭാഗീകരണം വ്യക്തമാക്കണമെന്നും ജിഎസ്ടിയില് അവ്യക്തത നീക്കണമെന്നും ആവശ്യപ്പെട്ടത്.\nസോപ്പ്, ടോയ്‌ലറ്ററി, ബള്‍ബുകള് തുടങ്ങിയ ഉപഭോക്തൃ ഉല്‍പന്നങ്ങള് നിര്‍മ്മിക്കുന്ന വിപ്രോ എന്റര്‍പ്രൈസസ്, കൊറോണ മഹാമാരിയുടെ പശ്ചാത്തലത്തില് വലിയ തോതില് ഹാന്‍ഡ് സാനിറ്റൈസറുകള് നിര്‍മ്മിക്കാനും വിപണനം ചെയ്യാനും തുടങ്ങിയിരുന്നു. ഇന്ത്യയിലെ ടെക് ഭീമന്മാരില് ഒരാളായി അറിയപ്പെടുന്ന വിപ്രോ ഗ്രൂപ്പിന്റെ ഭാഗമാണ് കമ്പനി.\n95 ശതമാനം ഇഥൈല് ആല്‍ക്കഹോള് അടങ്ങിയിരിക്കുന്നതും ഡ്രഗ് ലൈസന്‍സ് നേടിയതുമായ ഉല്‍പ്പന്നത്തെ ചാപ്റ്റര് ഹെഡ്ഡിംഗ് 3004നു കീഴിലായി തരംതിരിക്കണമെന്ന് കമ്പനി ഹര്‍ജിയില് പറഞ്ഞിരുന്നു. ഈ ചാപ്റ്ററില് ചികിത്സാ അല്ലെങ്കില് രോഗപ്രതിരോധ മൂല്യമുള്ള മരുന്നുകളാണ് ഉള്‍ക്കൊള്ളുന്നത്. പേന് കൊല്ലാന് ഉപയോഗിക്കുന്ന ഹെയര് ഓയില് അല്ലെങ്കില് അയോഡിന് ക്ലീനിംഗ് സൊല്യൂഷനുകള് എന്നിവയെയെല്ലാം വിവിധ കോടതി ഉത്തരവുകള് മരുന്നുകളായി പരിഗണിച്ചിട്ടുണ്ടെന്നും ചൂണ്ടിക്കാട്ടി.\nഎന്നാല്, ഒരു രോഗിയില് ഇതിനകം നിലവിലുള്ള ഒരു രോഗത്തിന് ചികിത്സ നല്‍കാത്തതിനാല് ഹാന്‍ഡ് സാനിറ്റൈസറുകളെ ഒരു ചികിത്സാ ഏജന്റ് എന്ന് വിളിക്കാന് കഴിയില്ലെന്ന് എഎആര് ബെഞ്ച് ഉത്തരവില് നിരീക്ഷിച്ചു. രണ്ടാമതായി, ഈ ഉല്‍പ്പന്നം ഏതെങ്കിലും രോഗത്തെ തടയാന് പ്രത്യേകമായി ഉള്ളതല്ലെന്നും സോപ്പിന് പകരം എന്നു കണക്കാക്കാവുന്നതാണെന്നും അതോറിറ്റി വിലയിരുത്തുന്നു. കൂടാതെ, ഇതിനെ പോളിയോ ഡ്രോപ്പ്‌സ്, കോവാക്‌സിന് എന്നിങ്ങനെയുള്ള രോഗപ്രതിരോധ വസ്തുക്കളുമായും താരതമ്യപ്പെടുത്താനാകില്ലെന്നും 18 ശതമാനം ജിഎസ്ടി ബാധകമാണെന്നും എഎആര് വിശദീകരിച്ചു.


സിനിമാ ചിത്രീകരണം പുനരാംഭിക്കല് : കര്‍ശനമായ സുരക്ഷാ ക്രമീകരണങ്ങള് ; കരട് മാര്‍ഗനിര്‍ദേശങ്ങള് പുറത്ത് – Byline News Kelakam | kerala Latest news | Kannur\nകൊച്ചി • കര്‍ശന സുരക്ഷാ ക്രമീകരണങ്ങളോടെ മലയാള സിനിമാ ചിത്രീകരണം പുനരാംഭിക്കാന് തയ്യാറെടുപ്പുകള് തുടങ്ങി. കര്‍ശന സുരക്ഷാ ക്രമീകരണങ്ങളോടെയാകും ഇനി ചിത്രീകരണം നടക്കുക. കോവിഡ് 19 ന്റെ വ്യാപനം തടയാന് സര്‍ക്കാര് നിര്‍ദ്ദേശമനുസരിച്ച് ഷൂട്ടിങ്ങ് നിര്‍ത്തി വെച്ച സിനിമകളുടേയും വലിയ സെറ്റ് വര്‍ക്കുകള് പൂര്‍ത്തിയാക്കി ആരംഭിക്കാനിരുന്ന സിനിമകളുടേയും ഷൂട്ടിങ്ങ് തുടങ്ങുവാന് സര്‍ക്കാര് അനുഭാവം കാണിച്ച പശ്ചാത്തലത്തില് ഫെഫ്കയുടെ നിര്‍ദ്ദേശ പ്രകാരം ഡയറക്ടേഴ്സ് യൂണിയന് തയ്യാറാക്കിയ സുരക്ഷാ ക്രമീകരണങ്ങളുടെ കരട് തയ്യാറാക്കി.\nകരട് പ്രോട്ടോക്കോള് നിര്‍ദ്ദേശങ്ങള് ചുവടെ,\n2) ഷൂട്ടിങ്ങില് പങ്കെടുക്കുന്നവരുടെ ആരോഗ്യവിവരങ്ങള് പരിചയ സമ്ബന്നനായ ഡോക്ടര്‍മാര് അടങ്ങുന്ന മെഡിക്കല് ടീം പരിശോധിച്ച് റിപ്പോര്‍ട്ട് തയ്യാറാക്കുക. രോഗ സാധ്യതയുള്ളവരെയും പ്രതിരോധ ശേഷി കുറഞ്ഞവരേയും അവരുടെ സുരക്ഷക്ക് പ്രാധാന്യം നല്‍കി മാറ്റി നിര്‍ത്തുക . ഷൂട്ടിങ്ങിലുടനീളം ഈ മെഡിക്കല് ടീമിന്റെ സേവനം ലഭ്യമായിരിക്കണം .\n10) N 95 , N 99 മുതല് സാധാരണ മാസ്കുകള് വരെ കൊറോണ വ്യാപനം തടയാന് ഉപയോഗിച്ച് വരുന്നുണ്ട് . ഷൂട്ടിങ്ങില് പങ്കെടുക്കുന്നവരുടെ നിലവിലുള്ള രോഗ – ആരോഗ്യ സ്ഥിതി പരിഗണിച്ച് ഡോക്ടറുടെ നിര്‍ദ്ദേശം പ്രകാരം ആവശ്യമായ ശ്രേണിയിലുള്ള മാസ്കുകള് വിതരണം ചെയ്യുക .\n18) കൂട്ടംകൂടി നില്‍ക്കാതിരിക്കുക . അഞ്ചില് കൂടുതല് ആളുകള് ഒന്നിച്ച് നില്‍ക്കരുത് . പരസ്പരം ഒന്നര മീറ്ററെങ്കിലും അകലം പാലിക്കുക . എല്ലാവരും ശാന്തമായി അച്ചടക്കം പാലിച്ച് ജോലിചെയ്യുക .\n26) സെറ്റിലെ പ്രോപ്പര്‍ടീസ് ആര്‍ട്ട് ഡിപ്പാര്‍ട്ട്മെന്റും കോസ്റ്റ്യുസുകള് കോസ്റ്റ്യും ഡിപ്പാര്‍ട്ട്മെന്റും മാത്രമേ സ്പര്‍ശിക്കാന് പാടുള്ളു . ഗ്ലൗസുകള് നിര്‍ബന്ധമായും ഉപയോഗിക്കണം. ഇവ അണുവിമുക്തമാക്കാന് അതാത് വിഭാഗം ശ്രദ്ധിക്കേണ്ടതാണ് .\n32) ഒരു ലിറ്റര് , 500 ml , 250 ml എന്നിങ്ങനെ വെള്ള ബോട്ടിലുകള് ആവശ്യാനുസരണം വിതരണം ചെയ്യുക . ഉപയോഗിച്ച ബോട്ടിലുകളില് വെള്ളം നിറച്ച് വിതരണം ചെയ്യരുത് .\n36) ഒരൊറ്റ ആളിന് പിഴവ് സംഭവിച്ചാല് മതി ഷൂട്ടിങ്ങ് നിര്‍ത്തിവെച്ച് മുഴുവന് ക്രൂവും കൊറന്റൈനില് പോകേണ്ടിവരും. ആയതിനാല് കോവിഡ് 19 നെതിരെ പാലിക്കേണ്ട ജാഗ്രതാ നിര്‍ദ്ദേശങ്ങള് ഷൂട്ടിങ്ങ് ലൊക്കേഷനുകളില് ലംഘിക്കുന്നവര്‍ക്കെതിരെ കര്‍ശനമായ നടപടികള് സ്വീകരിക്കുന്നതായിരിക്കും .\nപുകവലിക്കാര്‍ക്ക് കൊറോണ ഒരു മരണമണിയോ? കൊറോണയും(കോവിഡ് 19) പുകവലിയുമായി എന്താണ് ബന്ധം?\nകോൺഗ്രസ് പ്രവർത്തകർ കേളകം ആറാം വാർഡിൽ പച്ചക്കറി കിറ്റുകൾ വിതരണം നടത്തി.


എയ്ഡഡ് സ്‌കൂളിലെ ജോലി ഉപേക്ഷിക്കാന് നിര്‍ബന്ധിച്ചു, മക്കളെ അകറ്റി, മറ്റൊരു കല്യാണം കഴിക്കാന് തലാഖ് - Samakalika Malayalam\n' ഒരു നിമിഷം മാറിയാല് അവര് വന്ന് ഈ വീടു പൂട്ടും, പിന്നെ ഞാന് എങ്ങോട്ടുപോവും?'\nBy സമകാലിക മലയാളം ഡെസ്‌ക് | Published: 14th July 2021 11:21 AM |\nLast Updated: 14th July 2021 11:22 AM | A+A A- |\nകോഴിക്കോട്: മറ്റൊരു കല്യാണം കഴിക്കാന് ഭര്‍ത്താവ് തലാഖ് ചൊല്ലിയതോടെ 34കാരി ദുരിതത്തില്. എയ്ഡഡ് സ്‌കൂളിലെ ജോലി നിര്‍ബന്ധിച്ച് രാജിവെപ്പിച്ചതിനെ തുടര്‍ന്ന് വരുമാനമില്ലാതെ കോഴിക്കോട് നാദാപുരം മുത്തുവടത്തൂറില് പണിതീരാത്ത വീട്ടില് ഒറ്റയ്ക്ക് കഴിയുകയാണ് 34കാരിയായ ഫരീദ. ഭര്‍ത്താവിനെതിരെ ഗാര്‍ഹിക പീഡന കേസ് ഫയല് ചെയ്ത ഫരീദ, കുട്ടികളെ വിട്ട് കിട്ടാനും ജീവനാംശം ലഭിക്കാനും ഇടപെടണമെന്ന് കുടുംബകോടതിയോട് ആവശ്യപ്പെട്ടിരിക്കുകയാണ്. ഫരീദയുടെ ദുരിതം കണ്ട നാട്ടുകാര് കര്‍മ്മ സമിതിക്ക് രൂപം നല്‍കി.\nസഹപ്രവര്‍ത്തകര് ഓണ്‍ലൈന് ക്ലാസ് എടുക്കുന്ന സമയത്താണ് ജോലി നഷ്ടപ്പെട്ട് ജീവിതം തന്നെ ചോദ്യം ചിഹ്നമായി ഫരീദ നില്‍ക്കുന്നത്. എയ്ഡഡ് സ്‌കൂളിലെ അറബിക് ടീച്ചര് ജോലിയാണ് ഭര്‍ത്താവിന്റെ നിര്‍ബന്ധത്തിന് വഴങ്ങി ഉപേക്ഷിച്ചത്. നിര്‍മ്മാണം പൂര്‍ത്തിയാകാത്ത വീട്ടില് നിന്ന് ഒരുമിനിറ്റ് മാറിനിന്നാല് തന്നെ ഭര്‍ത്താവിന്റെ വീട്ടുകാര് വീട് കൈവശപ്പെടുത്തുമെന്ന ഭീതിയില് പുറത്തിറങ്ങാതെ കഴിയുകയാണെന്ന് ഫരീദ ദി ന്യൂ ഇന്ത്യന് എക്‌സ്പ്രസിനോട് പറഞ്ഞു.\nകുടുംബത്തിന്റെ ക്ഷേമത്തിനായി സ്വര്‍ണം വിറ്റതായും ഫരീദ പറയുന്നു. തുടര്‍ച്ചയായി മൂന്ന് മാസങ്ങളിലായാണ് തലാഖ് ചൊല്ലിയത്. രജിസ്റ്റേര്‍ഡ് പോസ്റ്റ് വഴിയാണ് ഭര്‍ത്താവ് അബ്ദുള്ള തലാഖ് ചൊല്ലിയതെന്ന് ഫരീദ പറയുന്നു. വേര്‍പിരിഞ്ഞ സമയത്ത് നാലുകുട്ടികളെ കൂടെ കൊണ്ടുപോയതായും ഫരീദ പറയുന്നു. നിലവില് വരുമാനം ഒന്നും ഇല്ലാതെ നിര്‍മ്മാണത്തിലിരിക്കുന്ന ഭര്‍ത്താവിന്റെ വീട്ടില് കഴിയുകയാണ് ഫരീദ. ഫരീദയുടെ ദുരിതം കണ്ടാണ് നാട്ടുകാര് കര്‍മ്മ സമിതിക്ക് രൂപം നല്‍കിയത്.\n2003ലാണ് കല്യാണം നടന്നത്. അബ്ദുള്ള എന്‍ആര്‍ഐ ബിസിനസുകാരനാണ്. ഭര്‍ത്താവിന്റെ കുടുംബക്കാര് തുടക്കം മുതല് തന്നെ മോശമായാണ് പെരുമാറിയതെന്ന് ഫരീദ പറയുന്നു. തന്റെ കുടുംബക്കാര് സ്ത്രീധനമായി 60 പവന് സ്വര്‍ണമാണ് നല്‍കിയത്. തുടര്‍ച്ചയായ പീഡനത്തെ തുടര്‍ന്ന് വീണ്ടും 17.5പവന് സ്വര്‍ണം കൂടി നല്‍കിയതായി ഫരീദ പറയുന്നു.\n2015ലാണ് എയ്ഡഡ് സ്‌കൂളില് സ്ഥിരമായത്. സ്വര്‍ണം വിറ്റാണ് ജോലി ലഭിക്കുന്നതായി പണം കണ്ടെത്തിയത്. ലീവ് വേക്കന്‍സിയിലാണ് ആദ്യം പ്രവേശിച്ചത്. തുടര്‍ന്നാണ് സ്ഥിരമാക്കിയത്. എന്നാല് ഭര്‍ത്താവ് നിര്‍ബന്ധിച്ച് ജോലി രാജിവെപ്പിച്ചതായി ഫരീദ പറയുന്നു. ശമ്പള കുടിശ്ശികയായി ലഭിച്ച ഒരു ലക്ഷം രൂപ ഭര്‍ത്താവിന് നല്‍കിയതായും ഫരീദ പറയുന്നു. നിലവില് ജോലിയും സ്വര്‍ണവും നഷ്ടപ്പെട്ട അവസ്ഥയിലാണെന്നും ഫരീദ പറയുന്നു. കുടുംബവും കുട്ടികളെയും നഷ്ടപ്പെട്ട അവസ്ഥയിലാണ് ഫരീദ.\nഭര്‍ത്താവ് സ്ഥിരമായി തല്ലാറുണ്ടെന്നും ഫരീദ പറയുന്നു. മറ്റൊരു സ്ത്രീയെ കല്യാണം കഴിക്കുന്നതിന് വിവാഹമോചനവും ആവശ്യപ്പെട്ടു. വില കൂടിയ കളിപ്പാട്ടങ്ങളും ഭക്ഷണവും വാങ്ങി നല്‍കിയാണ് കുട്ടികളെ ഭര്‍ത്താവ് വശത്താക്കിയത്. തന്നെ കുറിച്ച് നുണകഥകള് പറഞ്ഞ് കൊടുത്ത് കുട്ടികളെ തന്നില് നിന്ന് അകറ്റിയതായും ഫരീദ പറയുന്നു. ജനുവരിയിലാണ് കുട്ടികള്‍ക്കൊപ്പം ഭര്‍ത്താവ് താനുമായി വേര്‍പിരിഞ്ഞ് കഴിയാന് തുടങ്ങിയത്. മുത്തലാഖ് നിയമം മറികടക്കാന് വേണ്ടിയാണ് രജിസ്റ്റേര്‍ഡ് പോസ്റ്റ് വഴി തലാഖ് ചൊല്ലിയതെന്നും ഫരീദ പറയുന്നു. വീട്ടില് നിന്ന് ഒഴിപ്പിക്കാനുള്ള ശ്രമമാണ് നടക്കുന്നതെന്നും ഫരീദ പറയുന്നു.\nDomestic Violence തലാഖ് Kerala woman 34കാരി മലയാളം വാര്‍ത്തകള് കേരള വാര്‍ത്തള് ഗാര്‍ഹിക പീഡന കേസ് ഫരീദ


മോട്ടോര് വാഹന നിയമം കര്‍ശനമാക്കി; മദ്യപിച്ച് വാഹനമോടിച്ചാല് പിഴ 10,000, അപകടത്തില് ആരെങ്കിലും കൊല്ലപ്പെട്ടാല് പത്തുവര്‍ഷം തടവ്\nWed Apr 24 2019 22:33:12 GMT+0530 (IST)\nNarada Desk| Updated On:2April 2017 6:30 AM GMT | Location : DELHI\nരാജ്യത്ത് മോട്ടോർ വാഹന അപകടങ്ങളും വാഹനപ്പെരുപ്പവും വർദ്ധിക്കുന്ന സാഹചര്യത്തിലാണ് നിയമം കർശനമാക്കുന്നത്. പിഴസംഖ്യയില് അഞ്ചിരട്ടി വരെയാണ് വര്‍ധനവ്. ശിക്ഷയുടെ കാഠിന്യവും വര്‍ധിപ്പിച്ചിട്ടുണ്ട്.\nപുതിയ മോട്ടോര് വാഹന നിയമ പ്രകാരം വിവിധ കേസുകളുടെ പിഴയും വര്‍ദ്ധിപ്പിച്ചിട്ടുണ്ട്. പ്രായപൂര്‍ത്തിയാകാത്തവര് വാഹനമോടിച്ചാല് വാഹനത്തിന്റെ രജിസ്‌ട്രേഷന് റദ്ദാക്കും. ഇതു വഴി അപകടമുണ്ടാവുകയാണെങ്കില് കുടുംബത്തില് നിന്ന് 25,000 രൂപ വരെ പിഴ ഈടാക്കും. ആര് സി ഓണര്‍ക്ക് മൂന്ന് വര്‍ഷം വരെ തടവും ലഭിക്കാവുന്ന കുറ്റമാണിത്.\nഇരുചക്ര വാഹനത്തില് സഞ്ചരിക്കുന്ന നാല് വയസിന് മുകളിലുള്ള കുട്ടികള്‍ക്ക് ഹെല്‍മറ്റും നിര്‍ബന്ധമാക്കിയിട്ടുണ്ട്. ഹെല്‍മറ്റില്ലാതെ വാഹനമോടിച്ചാല് 1,000 രൂപ പിഴ ഈടാക്കുകയും മൂന്ന് മാസത്തേക്ക് ലൈസന്‍സ് റദ്ദാക്കുകയും ചെയ്യും. സിഗ്‌നല് തെറ്റിച്ചാലും വാഹനമോടിക്കുമ്പോള് സീറ്റ് ബെല്‍റ്റ് ഇട്ടില്ലെങ്കിലും ഈ ശിക്ഷ ബാധകമാണ്. മൊബൈല് ഫോണില് സംസാരിച്ച് കൊണ്ട് വാഹനമോടിച്ചാല് 1000 മുതല് 5000 വരെ പിഴ ഈടാക്കും.\nവാഹനാപകടത്തില് പരുക്കേല്‍ക്കുന്നവര്‍ക്ക് നല്‍കുന്ന നഷ്ടപരിഹാരത്തിലും വര്‍ദ്ധനവുണ്ടായിട്ടുണ്ട്. മരണം സംഭവിക്കുകയാണെങ്കില് കുടുംബത്തിന് 10 ലക്ഷം രൂപ നല്‍കണം. ഗുരുതരമായി പരുക്കേല്‍ക്കുന്ന സന്ദര്‍ഭങ്ങളില്5ലക്ഷം രൂപയും നല്‍കണം. നേരത്തെ ഇത് 50,000 രൂപയും 25,000 രൂപയുമായിരുന്നു.


കര്‍ഷകവിരുദ്ധ നയങ്ങള്‍ക്കെതിരെ ഭാരതബന്ദ്; കേരളത്തില് ഹര്‍ത്താല്\nഹര്‍ത്താലിന് എല്‍ഡിഎഫ്, യുഡിഎഫ് പിന്തുണ\nകേന്ദ്രസര്‍ക്കാര് പാസാക്കിയ കാര്‍ഷിക നിയമങ്ങള്‍ക്കെതിരെ സംയുക്ത കിസാന് മോര്‍ച്ച ആഹ്വാനം ചെയ്ത ഭാരത ബന്ദ് ആരംഭിച്ചു. കര്‍ഷകരുടെ ബന്ദിന് ഐക്യദാര്‍ഢ്യം പ്രഖ്യാപിച്ച് സംയുക്ത സമരസമിതി കേരളത്തില് ഹര്‍ത്താലിന് ആഹ്വാനം ചെയ്തിട്ടുണ്ട്. എല്‍ഡിഎഫും, യുഡിഎഫും പിന്തുണ പ്രഖ്യാപിച്ചിട്ടുണ്ട്. രാവിലെ ആറ് മുതല് വൈകിട്ട് നാലുവരെയാണ് ബന്ദ്. അവശ്യ സര്‍വീസുകള്, പാല്, പത്രം എന്നിവയെ ബന്ദില് നിന്നും ഒഴിവാക്കിയിട്ടുണ്ട്. രാവിലെ ആറു മുതല് വൈകിട്ട് ആറു വരെയാണ് ഹര്‍ത്താല്. രാവിലെ ആറുമുതല് വൈകീട്ട് ആറുവരെയാണ് ഹര്‍ത്താല്. സ്വകാര്യ വാഹനങ്ങള് തടയില്ലെന്നാണ് സംയുക്ത സമരസമിതി അറിയിച്ചിരിക്കുന്നത്. സഞ്ചാര സ്വാതന്ത്ര്യം ഉറപ്പുവരുത്തുമെന്ന് സര്‍ക്കാരും ഹൈക്കോടതിയെ അറിയിച്ചിരുന്നു.\nരാജ്യവ്യാപകമായി പ്രഖ്യാപിച്ച ബന്ദില് സര്‍ക്കാര്, സ്വകാര്യ ഓഫീസുകള്, വിദ്യാഭ്യാസ സ്ഥാപനങ്ങള്, കടകള്, വ്യവസായ വാണിജ്യ സ്ഥാപനങ്ങള് എന്നിവ പ്രവര്‍ത്തിക്കില്ലെന്നും പൊതു പരിപാടികളും ചടങ്ങുകളും രാജ്യത്തുടനീളം നടത്തില്ലെന്നും കിസാന് മോര്‍ച്ച അറിയിച്ചു. പ്രതിഷേധം സമാധാനപരമായിരിക്കുമെന്നും നേതാക്കള് അറിയിച്ചു. രാജ്യത്തെ എല്ലാ പൗരന്മാരും ബന്ദില് പങ്കെടുക്കണമെന്ന് സംയുക്ത കര്‍ഷക സംഘടനകളുടെ നേതാവ് രാകേഷ് ടികായത്ത് അഭ്യര്‍ഥിച്ചു. സിപിഎം, സിപിഐ, ഓള് ഇന്ത്യ ഫോര്‍വേഡ് ബ്ലോക്ക്, ആര്‍എസ്പി, കോണ്‍ഗ്രസ്, ആം ആദ്മി പാര്‍ട്ടി, സമാജ്വാദി പാര്‍ട്ടി, തെലുങ്ക് ദേശം പാര്‍ട്ടി, ജനതാദള്, ബിഎസ്പി, എന്‍സിപി, ഡിഎംകെ തുടങ്ങിയ രാഷ്ട്രീയ കക്ഷികളും സ്വരാജ് ഇന്ത്യ, ഓള് ഇന്ത്യ ലോയേഴ്‌സ് യൂണിയന്, ബാര് അസോസിയേഷന് തുടങ്ങിയ സംഘടനകളും ഭാരത് ബന്ദിന് പിന്തുണ നല്‍കുന്നുണ്ട്. ബന്ദിന്റെ ഭാഗമായി കേന്ദ്ര ട്രേഡ് യൂണിയനുകള് രാവിലെ 11ന് ഡല്‍ഹിയിലെ ജന്തര് മന്ദറില് പ്രതിഷേധ റാലി നടത്തും.\nകഴിഞ്ഞ നവംബറില് ആരംഭിച്ച കര്‍ഷക പ്രക്ഷോഭം കൂടുതല് ശക്തിപ്പെടുത്താനും വിപുലീകരിക്കാനും ലക്ഷ്യമിട്ടാണ് സംയുക്ത കിസാന് മോര്‍ച്ച രാജ്യവ്യാപകമായി ഭാരത് ബന്ദ് നടത്തുന്നത്. കേരളം, തമിഴ്‌നാട്, ഛത്തീസ്ഗഡ്, പഞ്ചാബ്, ജാര്‍ഖണ്ഡ്, ആന്ധ്രാപ്രദേശ് സംസ്ഥാന സര്‍ക്കാരുകള് ഭാരത് ബന്ദിന് പിന്തുണ പ്രഖ്യാപിച്ചിട്ടുണ്ട്. കൂടാതെ രാജ്യത്തെ 500ലധികം കര്‍ഷക സംഘടനകള്, 15 ട്രേഡ് യൂണിയനുകള്, പ്രതിപക്ഷ രാഷ്ട്രീയ പാര്‍ട്ടികള് എന്നിവയും പിന്തുണ അറിയിച്ചിട്ടുണ്ട്. ബിഎംഎസ് ഒഴികെ മറ്റെല്ലാ സംഘടനകളും ഹര്‍ത്താലിന് പിന്തുണ പ്രഖ്യാപിച്ചിട്ടുണ്ട്.\nസംസ്ഥാനത്ത് ജീവനക്കാരുടെയും യാത്രക്കാരുടേയും കുറവ് പരിഗണിച്ച് സാധാരണ ഗതിയില് സര്‍വ്വീസുകള് ഉണ്ടായിരിക്കില്ലെന്ന് കെഎസ്ആര്‍ടിസി അറിയിച്ചു. ആശുപത്രികള്, റയില്‍വെ സ്റ്റേഷനുകള്, എയര്‍പോര്‍ട്ടുകള് എന്നിവ കേന്ദ്രീകരിച്ച് പരിമിതമായ ലോക്കല് സര്‍വ്വീസുകള് പൊലീസ് അകമ്പടിയോടെ മാത്രം നടത്താനാണ് തീരുമാനം. എന്നാല് ഹര്‍ത്താല് അവസാനിക്കുന്ന വൈകീട്ട് ആറ് മണിക്ക് ശേഷം അന്തര് ജില്ലാ, അന്തര് സംസ്ഥാന സര്‍വ്വീസുകള് ഉണ്ടായിരിക്കുമെന്നും സിഎംഡി അറിയിച്ചു.


പതിനൊന്നാം മാസത്തില് വീട്ടുകാര് നടത്തിയ ശൈശവവിവാഹം യുവതി വേണ്ടെന്നു വെച്ചു; ഗ്രാമപഞ്ചായത്ത് യുവതിയുടെ കുടുംബത്തിന് 16 ലക്ഷം രൂപ പിഴയിട്ടു•ഇ വാർത്ത | evartha\nപതിനൊന്നാം മാസത്തില് വീട്ടുകാര് നടത്തിയ ശൈശവവിവാഹം യുവതി വേണ്ടെന്നു വെച്ചു; ഗ്രാമപഞ്ചായത്ത് യുവതിയുടെ കുടുംബത്തിന് 16 ലക്ഷം രൂപ പിഴയിട്ടു\nപതിനൊന്നാം മാസത്തില് വീട്ടുകാര് നടത്തിയ ശൈശവവിവാഹം വേണ്ടെന്നു പറഞ്ഞ യുവതിയ്ക്ക് 16 ലക്ഷം രൂപ പിഴ. രാജസ്ഥാനിലെ ജോധ്പൂരിലാണ് സംഭവം. 19 കാരിയായ ശാന്താദേവിയാണ് വീട്ടുകാര് പതിനൊന്നാം മാസത്തില് നടത്തിയ വിവാഹത്തിനെ എതിർത്തത്. നാട്ടാചാര പ്രകാരം ശാന്താദേവിയെ പതിനൊന്നാം മാസത്തില് ഒമ്പതു വയസ്സിന് മൂത്ത ആൺകുട്ടിയക്കൊണ്ട് വിവാഹം ചെയ്യിച്ചിരുന്നു.വിവാഹത്തിന് ശേഷം അധികം വൈകാതെ ശാന്താദേവിയും കുടുംബവും ഗ്രാമത്തില് നിന്നും നഗരത്തിലേക്ക് മാറി താമസിച്ചു.\nശാന്താദേവി തന്റെ 16ാം വയസ്സിലാണ് വിവാഹത്തെക്കുറിച്ച് അറിയുന്നത്. അന്നു തന്നെ അവര് അതിനോട് എതിര്‍പ്പ് പ്രകടിപ്പിച്ചിരുന്നു. ബിരുദ വിദ്യാര്‍ഥിനിയായ ശാന്താദേവിക്ക് പറഞ്ഞു വെച്ച യുവാവ് പത്താംതരം പോലും ജയിച്ചിട്ടില്ല. വിദ്യാഭ്യാസമില്ലാത്ത ഒരാളെ വിവാഹം കഴിക്കാന് താല്‍പ്പര്യമില്ലെന്ന് അറിയിച്ചതോടെയാണ് ഗ്രാമപഞ്ചായത്ത് 16 ലക്ഷം രൂപ പിഴയായി നല്‍കണമെന്ന് ആവശ്യപ്പെട്ടത്. ഭര്‍ത്താവിനൊപ്പം തിരികെ ഗ്രാമത്തില് വന്ന് താമസിക്കാത്ത പക്ഷം പിഴ നല്‍കണമെന്നാണ് ശിക്ഷാവിധി.\nഇതിനെതിരെ ഇവര് വനിതാസംഘടനയുമായി ബന്ധപ്പെട്ടു. ഇതോടെയാണ് വാര്‍ത്ത പുറംലോകം അറിയുന്നത്. സംസ്ഥാന സര്‍ക്കാര് ശാന്താദേവിയ്ക്ക് എല്ലാ പിന്തുണയും വാഗ്ദാനം ചെയ്തു. വനിതാസംഘടനയുടെ സഹായത്തോടെ പിഴ ചുമത്തിയ ആള്‍ക്കെതിരെ പൊലീസില് പരാതി നല്‍കാന് ഒരുങ്ങുകയാണ് ശാന്താദേവിയും കുടുംബവും.\nNextപേരുപോലെ തന്നെ ഒരു സെക്കന്‍ഡ് ക്ലാസ് യാത്ര »\nPrevious « പോപ്പുലര് ഫ്രണ്ട്, എസ്.ഡി.പി.ഐ എന്നീ സംഘടനകളുമായി ബന്ധമുള്ള ഒരു വ്യക്തിയുമായും ഒരു ബന്ധവും അരുതെന്ന് യൂത്ത് ലീഗ്


ട്രോൾ കവിതകൾ ഭാഗം –7- athma online\nട്രോൾ കവിതകൾ ഭാഗം – 7\nചപ്പാത്തിയുടെ വട്ടത്തിലുള്ള മുഖമായിരുന്നു കൊഴക്കട്ടയ്ക്ക് ഇഷ്ടം. നടന്നില്ല. കൊഴക്കട്ട തൊട്ടപ്പുറത്തിരിക്കുന്ന ചപ്പാത്തിയിലേക്ക് കണ്ണിട്ടു. ഇട്ട കണ്ണ് ചപ്പാത്തിയിൽ കൂട്ടി മുറിച്ച് ഒരാൾ എടുത്ത് വായിലിട്ടു.\nവെയിലിൻ്റെ വീട്ടിലെ പേര് കാറ്റ് എന്നായിരുന്നു. കാറ്റിന്റെ സ്കൂളിലെ പേര് വെയില് എന്നും. പുറത്തിറങ്ങിയപ്പോൾ കുട്ടി പറഞ്ഞു: നല്ല കാറ്റ്. മരങ്ങൾ തണൽ എടുത്ത് കളഞ്ഞു. ക്ലാസിൽ ഇരുന്നപ്പോൾ കുട്ടി പറഞ്ഞു: നല്ല വെയില്. മാഷ് അവനെ മുട്ടിൽനിപ്പിച്ചു.\nNext articleബ്രാഹ്മണിസം സൃഷ്ടിച്ച ദോഷങ്ങള്‍ക്ക് ബൗദ്ധ ധമ്മം മുന്നോട്ടു വയ്ക്കുന്ന പ്രതിവിധികള്


മൂന്നാം ക്ലാസുകാരന് ട്യൂഷന് ക്ലാസില് മര്‍ദ്ദനം; വാര്‍ഡ് മെമ്പറുടെ പരാതിയില് അധ്യാപകനെതിരേ കേസ് | police booked case against tuition teacher for bear third standard student\nമൂന്നാം ക്ലാസുകാരന് ട്യൂഷന് ക്ലാസില് മര്‍ദ്ദനം; വാര്‍ഡ് മെമ്പറുടെ പരാതിയില് അധ്യാപകനെതിരേ കേസ്\nകുട്ടിയുടെ വീട് ഉള്‍പ്പെടുന്ന മുളക്കുഴ പഞ്ചായത്ത് 18-ാം വാര്‍ഡ് മെമ്പര് പി.വി.ഐശ്വര്യയുടെ പരാതിയിലാണ് നടപടി. കുട്ടിയുടെ മാതാപിതാക്കള് രേഖാമൂലം പൊലീസില് പരാതിപ്പെട്ടിട്ടില്ല.\nAlappuzha, First Published Jun 4, 2020, 4:42 PM IST\nചെങ്ങന്നൂര്: ചെങ്ങന്നൂർ മുളക്കുഴിയിൽ ഗൃഹപാഠം ചെയ്യാത്തതിന്റെ പേരില് മൂന്നാം ക്ലാസ് വിദ്യാ‌ർത്ഥിയെ ട്യൂഷന് അധ്യാപകന് മര്‍ദ്ദിച്ച സംഭവത്തില് അധ്യാപകനെതിരെ കേസെടുത്തു. ട്യൂഷന് അധ്യാപകനായ മുളക്കുഴ സ്വദേശി പിരളശ്ശേരി മുരളികയില് മുരളീധരനെതിരേയാണ് പൊലീസ് കേസ് എടുത്തത്. കുട്ടിയുടെ വീട് ഉള്‍പ്പെടുന്ന മുളക്കുഴ പഞ്ചായത്ത് 18-ാം വാര്‍ഡ് മെമ്പര് പി.വി.ഐശ്വര്യയുടെ പരാതിയിലാണ് നടപടി.\nശനിയാഴ്ച വൈകിട്ടാണ് കുട്ടിക്ക് അധ്യാപകന്‍റെ മർദ്ദനമേറ്റത്. കുട്ടിയുടെ ദേഹമാസകലം ചൂരൽ കൊണ്ട് അടിച്ച പാടുകളുണ്ട്. അധ്യാപകനായ മുരളി കുട്ടികളെ അടിക്കുന്നതും മോശമായി സംസാരിക്കുന്നതും പതിവാണെന്ന് നാട്ടുകാർ പറയുന്നു. അടി കിട്ടിയ വിവരം കുട്ടി വീട്ടുകാരെ അറിയിച്ചിരുന്നെങ്കിലും അവർ ഇക്കാര്യം ചൈൽഡ് ലൈനിനെയോ പൊലീസിനെയോ അറിയിച്ചിരുന്നില്ല..\nലോക്ഡൗണ് ചട്ടങ്ങള് ലംഘിച്ച് ട്യൂഷന് ക്ലാസ് നടത്തിയതിനും മുരളീധരനെതിരെ പൊലീസ് കേസെടുത്തിട്ടുണ്ട്. രണ്ട് കുറ്റവും ചേര്‍ത്ത് ഇയാള്‍ക്കെതിരേ ജാമ്യമില്ലാ വകുപ്പാണ് ചുമത്തിയിരിക്കുന്നതെന്ന് ചെങ്ങന്നൂര് സി.ഐ. എം.സുധിലാല് പറഞ്ഞു. ചൈല്‍ഡ്ലൈനിനും പരാതി നല്‍കിയിട്ടുണ്ട്. അതേസമയം, കുട്ടിയുടെ മാതാപിതാക്കള് രേഖാമൂലം പൊലീസില് പരാതിപ്പെട്ടിട്ടില്ല. പ്രതികരണത്തിനായി മുരളീധരനെ ഫോണില് ബന്ധപ്പെട്ടെങ്കിലും നമ്പര് സ്വിച്ച് ഓഫ് ആണ്.\nLast Updated Jun 4, 2020, 4:42 PM IST\ntuition teacher beat student\nമൂന്നാം ക്ലാസുകാരന് മര്‍ദ്ദനം


തൊടാം...സുരയ്യയുടെ മൈലാഞ്ചിക്കൈ | Review | Cinema | Deshabhimani | Sunday Feb 11, 2018\nഷംസുദ്ദീന് കുട്ടോത്ത്Updated: Sunday Feb 11, 2018\nവീടിനരികിലൂടെ ഒഴുകുന്ന പുഴയില്, നിലാവും ഗസലും അലിഞ്ഞു ചേര്‍ന്ന രാത്രിയില് അക്ബര് അലി പ്രായവും പരിസരവും മറന്ന് കമലയെ കെട്ടിപ്പിടിക്കുന്ന ഒരു രംഗമുണ്ട് 'ആമി'യില്. ആ ചേര്‍ത്തുപിടിക്കലില് അക്ബറിന്റെ ഹൃദയത്തിലെ ഏതോ മിര്‍സാഗാലിബ് വരിപോലെ അലിഞ്ഞു തീരുന്ന കമല...ഒരുപാട് കാലം പ്രേക്ഷക ഹൃദയത്തില് തങ്ങിനില്‍ക്കുന്ന മനോഹരമായ രംഗം. നിറഞ്ഞ ആകാശത്തിനു ചുവട്ടില് കാറ്റിനെയും കുളിരിനേയും സാക്ഷി നിര്‍ത്തിയുള്ള ആ ആലിംഗനത്തില് അവര് ഇരുവരും മാത്രമല്ല, ചുറ്റുമുള്ള സര്‍വവും ഇല്ലാതായി.\n''നിലാവ് ഇങ്ങനെ പൊഴേല് വീണു കിടക്കുമ്പോ, അക്ബറ് എപ്പോഴെങ്കിലും ഭാര്യയുടെ ഒപ്പം നീന്തികുളിച്ചിട്ടുണ്ടോ''തന്നെ കെട്ടിപ്പിടിക്കും മുമ്പ് കമല അക്ബറിനോട് ചോദിച്ചു. ''ഹേയ് ഇല്ല... അവള്‍ക്ക് ഇങ്ങനെ വെള്ളം കാണുന്നതേ പേട്യാ..'' അക്ബര് മറുപടി പറയുന്നു. കമലയിലെ സ്വാതന്ത്ര്യബോധവും കാല്‍പനികതയും ജീവിതത്തോടുള്ള ആവേശവുമെല്ലാം ഈ ചോദ്യത്തില് നിറയുന്നത് കാണാം. കമല് സംവിധാനം ചെയ്ത ആമിയില് ഇങ്ങനെ നിരവധി മുഹൂര്‍ത്തങ്ങള് നിറഞ്ഞു നില്‍ക്കുന്നു. ഒരു ബയോപിക്ക് സിനിമയാക്കുമ്പോഴുള്ള സാഹസം ഏറെയാണെന്നിരിക്കെ, എന്നും വിവാദങ്ങളാലും മറ്റും ചര്‍ച്ചചെയ്യപ്പെട്ടിട്ടുള്ള മാധവിക്കുട്ടിയുടെ ജീവിതം അഭ്രപാളിയില് വരയ്ക്കാന് ധൈര്യം കാണിച്ച സംവിധായകന് അഭിനന്ദനമര്‍ഹിക്കുന്നു. ''ഒരു വായനക്കാന്, ഫിലിം മേക്കര് എന്ന നിലയിലൊക്കെ എനിക്ക് മാധവിക്കുട്ടി എന്താണ്, ആരാണ് എന്നൊക്കെയാണ് ആമി സിനിമയിലൂടെ ഞാന് പറയാന് ശ്രമിച്ചത്.\nഓരോരുത്തര്‍ക്കും പല തരത്തിലായിരിക്കും മാധവിക്കുട്ടി. ഒരു പുസ്തകം പലരും പല തരത്തില് ഗ്രഹിക്കുന്നത് പോലെ. എന്റെ വായനയിലും കാഴ്ചപ്പാടിലും ഞാനറിഞ്ഞ മാധവിക്കുട്ടിയെയാണ് സിനിമയിലൂടെ അവതരിപ്പിക്കാന് ശ്രമിച്ചത്'' ഒരു അഭിമുഖത്തില് കമല് ആമി സിനിമയെ കുറിച്ച് പറഞ്ഞത് ഇങ്ങനെ.\nമാധവിക്കുട്ടിയുടെ സമ്പന്നമായ കുട്ടിക്കാലം, പുന്നയൂര്‍കുളം, കല്‍ക്കത്ത, മുംബൈ, പൂനെ, തിരുവനന്തപുരം ജീവിത കാലങ്ങള്, ഇന്ത്യയുടെ സ്വാതന്ത്ര്യദിനം, രാജ്യത്തിന്റെ വിഭജനം, വര്‍ഗീയത, പാലായനം... എന്നിവയെല്ലാം ആമിയില് നിറഞ്ഞു നില്‍ക്കുന്നു. ചങ്ങമ്പുഴ, കുട്ടികൃഷ്ണമാരാര്, വള്ളത്തോള്, ബാലാമണിയമ്മ... തുടങ്ങി നിരവധി മഹത് വ്യക്തിത്വങ്ങളെ തന്മയത്വത്തോടെ സിനിമയില് അവതരിപ്പിക്കുന്നു. മഞ്ജു വാര്യര് എന്ന നടി ശരീരവും മനസ്സും പൂര്‍ണമായി നല്‍കി മാധവിക്കുട്ടിയെ/കമലാസുരയ്യയെ പൂര്‍ണതയിലെത്തിച്ചു. മഞ്ജുവിന്റേയും കമലിന്റേയും മാസ്റ്റര് പീസ് എന്നുവേണമെങ്കില് ആമിയെ വിശേഷിപ്പിക്കാം.\n'സ്ത്രീകള് എല്ലാ മതത്തിലും തൊഴുത്തില് കെട്ടിയ പശുവാണ്' എന്ന് പറയാന് ധൈര്യം കാണിച്ച മാധവിക്കുട്ടി കമലാസുരയ്യയായി 'കുപ്പായം മാറിയപ്പോള്' പലര്‍ക്കും ഉള്‍ക്കൊള്ളാന് പറ്റിയില്ല. രാഷ്ട്രീയത്തിലിറങ്ങിയപ്പോഴും പലരും നെറ്റി ചുളിച്ചു. 'എന്റെ കഥ' എഴുതിയപ്പോഴും അതെല്ലാം എന്റെറ നുണകളാണെന്നു മാറ്റി പറഞ്ഞപ്പോഴുമൊക്കെ അവരെ മോശക്കാരിയായും വിചിത്രജീവിയായുമൊക്കെ ചിത്രീകരിച്ചു. എല്ലാം കണ്ടും അറിഞ്ഞും മാധവിക്കുട്ടി മാത്രം ചിരിച്ചു. തന്റെ സമൂഹത്തിന്റെ മണ്ടത്തരങ്ങള് കണ്ട് പിന്നെയും പിന്നെയും അവര് പൊട്ടിച്ചിരിച്ചു. ആ ചിരിയുടെ സത്ത ചോരാതെ പല സന്ദര്‍ഭങ്ങളിലായി സിനിമയില് മഞ്ജുവാര്യരും ചിരിക്കുന്നുണ്ട്.\nമാധവിക്കുട്ടിയെന്ന സ്ത്രീയെ വേണ്ടത്ര നമ്മുടെ സമൂഹത്തിന് ഉള്‍ക്കൊളളാന് പറ്റിയിട്ടില്ല എന്ന സത്യമാണ് ഒരര്‍ഥത്തില് സംവിധായകന് ആമിയിലൂടെ പറയാന് ശ്രമിക്കുന്നത്. ''ഞാനെന്നും അനാഥയായിരുന്നു... ആത്മീയമായിട്ടും വൈകാരികമായിട്ടും'' എന്ന മാധവിക്കുട്ടിയുടെ വാക്കുകളെ ഇനിയും തിരിച്ചറിയാന് നമുക്ക് കഴിഞ്ഞിട്ടില്ല. ഇപ്പോഴും മാധവിക്കുട്ടി എന്ന പുസ്തകത്തെ തെറ്റിവായിക്കുന്നവരാണ് മലയാളികള്.\n''ഒറ്റയ്ക്കു ജീവിക്കുന്ന സ്ത്രീ നിശ്ചലമായ തടാകം പോലെയാ... ഒരു ചെറിയ കാറ്റു വീശിയാ ഒത്തിരി ഓളങ്ങളുണ്ടാവില്ലേ അതിന്റെ ദേഹത്ത്... അത് പോലെ ഒരു കാറ്റായിരുന്നോ അക്ബര്...'' എന്ന് തന്നിലേക്ക് വരുന്ന യുവാവിനെ കുറിച്ച് സ്വയം ചോദിക്കുന്ന മാധവിക്കുട്ടി, ഓളങ്ങളിളക്കി കടന്നുപോയ കാറ്റ് തന്നെയായിരുന്നു അക്ബര് എന്ന് തിരിച്ചറിയുന്നു. കാറ്റിനെ തിരിച്ചുപിടിയ്ക്കാന് തടാകത്തിനാവില്ല്യാലോ... എന്ന് സ്വയം ആശ്വസിക്കാനാണ് അവര് ശ്രമിക്കുന്നത്. പുറംലോകത്തെ ബഹളങ്ങളൊന്നും ആ വലിയ മനസ്സിനെ സ്പര്‍ശിക്കുന്നതേയില്ല. അങ്ങിനെയൊക്കെയായിരുന്നു താനറിഞ്ഞ കമലസുരയ്യ എന്നാണ് ആമിയിലൂടെ സംവിധായകന് പറഞ്ഞുവെക്കുന്നത്.\nസ്വാതന്ത്ര്യത്തെകുറിച്ചു പറയുമ്പോഴും മാധവിക്കുട്ടിയുടെയത്രയും സ്വാതന്ത്ര്യം അനുഭവിച്ച എഴുത്തുകാരികള് ഇന്ത്യയില് ഉണ്ടെന്ന് തോന്നുന്നില്ല. പിന്നെയും അവര് സ്വാതന്ത്ര്യത്തിനു വേണ്ടി ദാഹിച്ചു. പ്രണയം അവര്‍ക്ക് സ്വാതന്ത്ര്യമായിരുന്നു. 'എന്റെ ശരീരം നശിച്ചതിനുശേഷവും എന്നെ സ്നേഹിക്കുവാന് ത്രാണിയുള്ള ഒരു കാമുകനെ' ആഗ്രഹിക്കുന്ന നായികമാരിലാണ് മാധവിക്കുട്ടി വിശ്വസിക്കുന്നത്. അതുകൊണ്ടാണ് ഭാവിയുടെ ഭാരമില്ലാത്ത ഒരാള്‍ക്ക് മാത്രം എഴുതാന് കഴിയുന്ന വിധത്തില് ഓരോ വാക്കും ഒരനുരഞ്ജനമാക്കി അവര് എഴുതിയത്. ആമിയില് മാധവാദാസായി അഭിനയിച്ച മുരളിഗോപി, അക്ബര് അലിയെ അവതരിപ്പിച്ച അനൂപ് മേനോന്, ശ്രീകൃഷ്ണനായി ടൊവീനോ തോമസ്, ബാലാമണിയമ്മയായി വന്ന വിജയലക്ഷ്മി എന്നിവരുടെ പ്രകടനം എടുത്തു പറയേണ്ടതാണ്.\nമാധവിക്കുട്ടിയുടെ വിവാഹം മനോഹരമായി പുനരാവിഷ്‌കരിക്കാന് സിനിമയില് കഴിഞ്ഞു. ചങ്ങമ്പുഴ, വള്ളത്തോള്, കുട്ടികൃഷ്ണമാരാര് എന്നിവരെ വലിയ മാറ്റം കൂടാതെ അണിയിച്ചൊരുക്കിയ മേക്കപ്പ്മാന് പട്ടണം റഷീദിനും അഭിമാനിക്കാം. ബിജിബാലിന്റെ പശ്ത്താല സംഗീതം എടുത്തു പറയേണ്ടതാണ്. ആദ്യമായി കല്‍ക്കട്ടയില് വെച്ച് ആമി ശ്രീകൃഷ്ണനെ കാണുമ്പോള് ഒഴുകിയെത്തുന്ന ഓടക്കുഴല് നാദം കുറേക്കാലം ആസ്വാദക മനസിലുണ്ടാകും. ഗുല്‍സാര്, റഫീക്ക് അഹമ്മദ,് എം ജയചന്ദ്രന്, തൗഫീക്ക് ഖുറേഷി കൂട്ടുകെട്ടിന്റെ പാട്ടുകള് ചിത്രത്തിന് മാറ്റ് കൂട്ടുന്നു.\nകല്‍ക്കത്തയിലും മുംബൈയിലും കമല ലോകം കാണുന്നത് തന്റെ ഫ്ളാറ്റിന്റെ ജനലഴികളിലൂടെയാണ്. ജനല്‍പാളികള്‍ക്കപ്പുറത്തെ വലിയ ജീവിതത്തെ കണ്ടും തന്റെ ഭാവനയിലൂടെ സ്ഫുടം ചെയ്തുമാണ് കമല എഴുതിയതത്രയും. ഈ ജാലകക്കാഴ്ചകളെ ആമിയില് മനോഹരമായിട്ടാണ് ക്യാമറാമാന് മധു നീലകണഠന് ഒരുക്കിയിട്ടുള്ളത്. നീര്‍മാതളത്തിന്റെ പച്ചപ്പും പൂവിന്റെ ഗന്ധവും പ്രേക്ഷകരിലെത്തിക്കാന് അദ്ദേഹത്തിനു കഴിഞ്ഞു.\nആമിയുടെ തിരക്കഥയാണ് അതിന്റെ വിജയം എന്നു പറയാം. അത്ര സൂക്ഷ്മമായി ലിറിക്കലായി എഴുതിയ തിരക്കഥ നമ്മുടെ തിരക്കഥാ സാഹിത്യത്തിന് മുതല്‍ക്കൂട്ടാകും എന്നതില് സംശയമില്ല.\n''മരണസമയം അടുത്താല് കാട്ടാനയ്ക്ക് അത് മനസിലാവൂത്രേ... അപ്പോ അത് മറ്റ് ആനകളില് നിന്ന് അകന്ന് ഉള്‍ക്കാട്ടിലേക്ക് വലിയും... കാടിന്റെ വിജനതയില് കാടു തരുന്ന സുരക്ഷിതത്വത്തില് ഏകാന്തമായ ഒരു മരണം... ഞാനും ഇപ്പോ അതുപോലെയാ.. ഉള്‍ക്കാട്ടിലേക്ക് വന്ന് തളര്‍ന്ന് കിടക്കുന്ന ഒരു കാട്ടാന... എനിക്ക് ചുറ്റും കാടിന്റെ നിശ്ശബ്ദത മാത്രം''. പൂനെയിലെ മകന്റെ വീട്ടില് മരണം കാത്തു കിടക്കുമ്പോഴുള്ള അവരുടെ വാക്കുകളില് 'ആമി' അവസാനിക്കുമ്പോള് പ്രേക്ഷകരുടെ കണ്ണും മനസ്സും നിറയും. പിന്നെ തോന്നും നീര്‍മാതളപൂക്കള്‍ക്കിയിലൂടെ പോയി കമലാസുരയ്യയുടെ മൈലാഞ്ചിക്കൈ തൊടാന്.


ഒരൊറ്റ തവണ രുചിച്ചറിഞ്ഞാൽ പിന്നെ സ്ഥിരം ഉണ്ടാക്കി കഴിക്കും നിങ്ങളീ വിഭവം - Taste Plus\nഒരൊറ്റ തവണ രുചിച്ചറിഞ്ഞാൽ പിന്നെ സ്ഥിരം ഉണ്ടാക്കി കഴിക്കും നിങ്ങളീ വിഭവം\nBy Akhila Rajeevan\t Last updated Aug 17, 2021\nഹെൽത്തി ആയിട്ടുള്ള ഒരു ഈവെനിംഗ് സ്നാക്ക് റെസിപ്പി ആണ് എന്ന് നിങ്ങൾക്ക് പരിചയപ്പെടുത്തുന്നത്. ഒരിക്കൽ ഉണ്ടാക്കിയാൽ പിന്നെ എന്നും ചായക്കടി ഇതുതന്നയായിരിക്കും. എല്ലാവര്ക്കും ഇഷ്ടമാകുന്ന നാടൻ രുചിയിൽ ഒരു വിഭവം. വീട്ടിൽ എപ്പോഴും ഉണ്ടാകുന്ന ചേരുവകൾ ചേർത്ത് തന്നെ ചുരുങ്ങിയ സമയം കൊണ്ട് ചായക്കടി റെഡി.\nനാലു ചെറുപഴം ഉടച്ചു കുഴമ്പുരൂപത്തിൽ ആക്കുക. ഇതിലേക്ക് ശർക്കര, അരിപൊടി, ഏലക്കാപ്പൊടി, ജീരകം, നെയ് ഉണ്ടെങ്കിൽ ചേർക്കാം അല്ലെങ്കിൽ വേണ്ട, അല്പം പഞ്ചസാര ഇവയെല്ലാം നന്നായി ചേർത്തെടുക്കുക. ശേഷം ഒരു വാഴയില കുമ്പിൾ രൂപത്തിലാക്കി ഈ മാവ് ചേർത്ത് ആവിയിൽ വേവിച്ചെടുക്കുക.\nഓണത്തിന് ഒരു സ്പെഷ്യൽ കപ്പ പായസം.ഒരു കിടിലൻ ഐറ്റം ആണ്\nഏതു കാലാവസ്ഥയിലും ഇനി മുറ്റത്ത് പൂക്കൾ വിരിയും..


ഞാന് കയറുന്ന വിമാനത്തില് ദിലീപ് ഉണ്ടെങ്കില് എടുത്തു ചാടണോ, വീട്ടില് പോയി കണ്ടതല്ല; വിശദീകരണവുമായി രഞ്ജിത്ത് | Southlive\nഞാന് കയറുന്ന വിമാനത്തില് ദിലീപ് ഉണ്ടെങ്കില് എടുത്തു ചാടണോ, വീട്ടില് പോയി കണ്ടതല്ല; വിശദീകരണവുമായി രഞ്ജിത്ത്\nThursday, 31st March 2022, 1:57 pm\nനടന് ദിലീപിനൊപ്പം വേദി പങ്കിട്ടതില് വിശദീകരണവുമായി ചലച്ചിത്രഅക്കാദമി ചെയര്‍മാനും, സംവിധായകനുമായ രഞ്ജിത്ത്. ദിലീപിനെ താന് വീട്ടില് പോയി കണ്ടതല്ല. മധുപാലിനും തനിക്കുമുള്ള തിയേറ്റര് ഉടമകളുടെ അനുമോദന ചടങ്ങിലാണ് സംബന്ധിച്ചത്. സര്‍ക്കാരിന്റെ മുഖമാണെങ്കിലും സിനിമാക്കാരുമായുള്ള ബന്ധം ഉപേക്ഷിക്കാനാകില്ലെന്നും അതിനുള്ള സ്വാതന്ത്ര്യം സര്‍ക്കാര് തന്നിട്ടുണ്ടെന്നും രഞ്ജിത്ത് പറഞ്ഞു.ഫിയോകിന്റെ ഭാരവാഹികള് വിളിച്ചിട്ടാണ് താന് പോയത്. ഞാന് കയറുന്ന വിമാനത്തില് ദിലീപ് ഉണ്ടെങ്കില് എടുത്തു ചാടണോ എന്നും രഞ്ജിത്ത് ചോദിച്ചു.\nഇന്ന് രാവിലെയായിരുന്നു കൊച്ചിയില് ഫിയോകിന്റെ സ്വീകരണ പരിപാടിയില് ദിലീപും രഞ്ജിത്തും വേദി പങ്കിട്ടത്. നേരത്തെ തിരുവനന്തപുരത്ത് നടന്ന ഐഎഫ്എഫ്‌കെ വേദിയില് നടി ഭാവനയെത്തിയപ്പോള് പോരാട്ടത്തിന്റെ പെണ്‍രൂപമെന്ന് രഞ്ജിത്ത് വിശേഷിപ്പിച്ചിരുന്നു. ഇതിന് പിന്നാലെ കേസിലെ പ്രതിയായ നടനെ ജയിലില് സന്ദര്‍ശിച്ച ദൃശ്യങ്ങള് ചര്‍ച്ചയാകുകയും ചെയ്തു. ചലച്ചിത്ര അക്കാദമി ചെയര്‍മാന് എന്ന നിയലയില് സര്‍ക്കാരിന്റെ പ്രതിനിധിയായിരിക്കെ കേസിലെ പ്രതിക്കൊപ്പമെത്തിയത് ചര്‍ച്ചയായതോടെയാണ് രഞ്ജിത്തിന്റെ വിശദീകരണം.\nഇവിടുത്തെ തിയേറ്റര് ഉടമകളുടെ സംഘടനയാണ് ഫിയോക്. ചലച്ചിത്ര അക്കാദമി ചെയര്‍മാന് ആവുന്നതിനു മുന്‍പും തിയേറ്റര് ഉടമകളുമായി ബന്ധമുള്ള ആളാണ് ഞാന്. ഫിയോക് സെക്രട്ടറി ക്ഷണിച്ചിട്ടാണ് ഞാന് പരിപാടിയില് പങ്കെടുത്തത്. അല്ലാതെ എന്നെ ക്ഷണിച്ചത് ദിലീപല്ല, ഇത് ഞാനും ദിലീപും തമ്മിലുള്ള വ്യക്തിപരമായ കാര്യവുമല്ല.” എന്നായിരുന്നു രഞ്ജിത്ത് പരിപാടിക്ക് ശേഷം മാധ്യമങ്ങളോട് പറഞ്ഞത്. ഏപ്രില് ഒന്നു മുതല് അഞ്ച് വരെ കൊച്ചിയില് സംഘടിപ്പിക്കുന്ന പ്രാദേശിക രാജ്യാന്തര ചലച്ചിത്രമേളയുടെ തയ്യാറെടുപ്പുകള്‍ക്ക് നേതൃത്വം നല്‍കാന് വേണ്ടിയാണ് ചലച്ചിത്ര അക്കാദമി ചെയര്‍മാനായ രഞ്ജിത് കൊച്ചിയിലെത്തിയത്. അതിനിടെയാണ് ഫിയോക് ജനറല് ബോഡി യോഗത്തില് സ്വീകരണം നടന്നത്.


ആരോഗ്യപ്രവര്‍ത്തകരില് ക്ഷയരോഗം വര്‍ധിക്കുന്നതായി പഠനം\nSat Feb 16 2019 01:26:42 GMT+0530 (IST)\nകണ്ണൂര്: കേരളത്തിലെ ഡോക്ടര്‍മാര്‍ക്ക് ആയുര്‍ദൈര്‍ഘ്യം കുറവാണെന്ന ഐഎംഎ പഠനത്തിനു പിന്നാലെ നഴ്‌സുമാര് ഉള്‍പ്പെടെയുള്ള ആരോഗ്യപ്രവര്‍ത്തകരില് ക്ഷയരോഗം വര്‍ധിക്കുന്നതായി റിപോര്‍ട്ട്. കേരളത്തിനു വെൡയില് ജോലിചെയ്യുന്ന നിരവധി ആരോഗ്യപ്രവര്‍ത്തകരില് ഇതിനകം ക്ഷയരോഗബാധ സ്ഥിരീകരിച്ചതായി ആരോഗ്യവകുപ്പിന്റെ കണക്കുകള് പറയുന്നു.\nരാജ്യത്തെ വിവിധ സംസ്ഥാനങ്ങളിലെ ആശുപത്രികളില് നിരവധി മലയാളി നഴ്‌സുമാരാണ് ജോലിചെയ്യുന്നത്. ശുചിത്വനിലവാരം കുറഞ്ഞ ഇതരസംസ്ഥാനങ്ങളിലെ പ്രതികൂല സാഹചര്യത്തില് രോഗികളെ പരിശോധിക്കുന്ന ഡോക്ടര്‍മാരുടെയും പരിചരിക്കുന്ന നഴ്‌സുമാരുടെയും ദുരിതം ചില്ലറയല്ല. കേരളത്തെ അപേക്ഷിച്ച് ക്ഷയരോഗികളുടെ എണ്ണം കൂടുതലാണ് ഇവിടങ്ങളില്. ഗ്രാമീണമേഖലയിലടക്കം കുറ്റമറ്റ പരിശോധനാ സംവിധാനങ്ങളുടെ അഭാവം വേറെയും. ക്ഷയരോഗി ചുമച്ചു തുപ്പുമ്പോ ള് അന്തരീക്ഷത്തില് വ്യാപിക്കുന്ന രോഗാണു എളുപ്പം മറ്റുള്ളവരിലേക്കു പകരും. ഇതാണ് ആരോഗ്യപ്രവര്‍ത്തകരെ കുഴക്കുന്നത്. രോഗകാരണമായ അണുവിനെ 100 വര്‍ഷത്തിനപ്പുറം തന്നെ കണ്ടെത്താനായിട്ടും 50ലേെറ വര്‍ഷമായി ഫലപ്രദമായ മരുന്നുകള് നിലവിലുണ്ടായിട്ടും ഇന്നും ക്ഷയരോഗം നിയന്ത്രണവിധേയമാക്കാനായിട്ടില്ല.\nലോകത്തില് ഏറ്റവും കൂടുതല് പേരുടെ മരണത്തിനിടയാക്കുന്ന പകര്‍ച്ചവ്യാധിയും ക്ഷയം തന്നെ. ഓരോ രോഗിയും വായുവിലൂടെ രോഗാണു പകര്‍ത്തുന്നതിലൂടെ പ്രതിദിനം 10 മുതല് 15 വരെ പുതിയ ക്ഷയരോഗികളെ സൃഷ്ടിക്കുന്നു. ആഗോളതലത്തില് പുതുതായി ഉണ്ടാവുന്ന ഒരുകോടി നാലുലക്ഷം ക്ഷയരോഗികളില് നാലിലൊന്നും ഇന്ത്യയിലാണ്.\nരാജ്യത്ത് പ്രതിവര്‍ഷം 28,40,000 പേര് പുതുതായി രോഗബാധിതരാവുമ്പോള് പ്രതിദിനം 1400 പേര് രോഗം മൂര്‍ച്ഛിച്ച് മരണത്തിനു കീഴടങ്ങുന്നു. എന്നാല്, ക്ഷയരോഗ നിയന്ത്രണ പ്രവര്‍ത്തനങ്ങളില് രാജ്യത്തിനു തന്നെ മാതൃകയാണു കേരളം. ക്ഷയരോഗികള് ഏറ്റവും കുറഞ്ഞ സംസ്ഥാനവും കേരളം തന്നെ. സംസ്ഥാനത്ത് ക്ഷയബാധിതരുടെ എണ്ണം വര്‍ഷംതോറും നാലുശതമാനം എന്ന നിരക്കില് കുറയുന്നതായി രേഖകള് പറയുന്നു.\nകുട്ടികളിലെ ക്ഷയം പ്രതിവര്‍ഷം ഏഴുശതമാനം എന്ന നിരക്കിലും കുറയുന്നുണ്ട്. 2009ല് സംസ്ഥാനത്ത് 27,500 പേര്‍ക്ക് പ്രതിരോധ ചികില്‍സ ലഭ്യമാക്കിയപ്പോള് 2017ല് അത് 20,409 ആയി കുറഞ്ഞു. കൃത്യമായി ആരോഗ്യം പരിപാലിക്കുന്നവരില് 90 ശതമാനം പേരും ചികില്‍സ വിജയകരമായി പൂര്‍ത്തിയാക്കുന്നുണ്ട്. ക്ഷയരോഗികളായ കുട്ടികളുടെ എണ്ണത്തിലും ഗണ്യമായ കുറവുണ്ടായി. കോട്ടയം, പാലക്കാട് ജില്ലകളിലാണ് ഏറ്റവും കൂടുതല് ക്ഷയരോഗികളുള്ളത്. കുറവ് ഇടുക്കിയിലും.


‘നിര്‍ഭയ’മാര്‍ക്ക് നീതി എവിടെ? – Utharadesam\nOctober 1, 2020 Published Time: 4:32 PM\nയു.പി.യിലെ വിത്താസ് ഗ്രാമത്തില് നിന്ന് മറ്റൊരു ‘നിര്‍ഭയ’യുടെ കൊലപാതക വിവരം കൂടി കഴിഞ്ഞ ദിവസം പുറത്തുവരികയുണ്ടായി. നാലുപേര് ചേര്‍ന്ന് ക്രൂരമായി ബലാത്സംഗം ചെയ്ത ദളിത് പെണ്‍കുട്ടി കഴിഞ്ഞ ദിവസം സഫ്ദര് ജങ്ങ് ആസ്പത്രിയിലാണ് അന്ത്യശ്വാസം വലിച്ചത്. പെണ്‍കുട്ടിയുടെ മൃതദേഹം പോലും വീട്ടുകാര്‍ക്ക് വിട്ടുകൊടുക്കാതെ പൊലീസ് തന്നെ വയലില് ചിതകൂട്ടി ദഹിപ്പിക്കുകയായിരുന്നു. കുടുംബത്തിന്റെ സമ്മതമില്ലാതെയാണത്രെ മൃതദേഹം സംസ്‌കരിച്ചത്. അമ്മക്കൊപ്പം പറമ്പില് പുല്ലരിയാന് പോയ പെണ്‍കുട്ടിയെ നാലുപേര് ചേര്‍ന്ന് കഴുത്തില് ഷാള് മുറുക്കി തട്ടിക്കൊണ്ടു പോയി കൂട്ട ബലാത്സംഗം ചെയ്യുകയായിരുന്നു. ശരീരമാസകലം പരിക്കേറ്റ് നാവ് മുറിഞ്ഞ നിലയിലായിരുന്നു. ഏതാനും ദിവസം ഉത്തര്‍പ്രദേശില് ചികിത്സയില് കഴിഞ്ഞ പെണ്‍കുട്ടിയെ ഡല്‍ഹി സഫ്ദര് ജങ്ങ് ആസ്പത്രിയില് എത്തിച്ചെങ്കിലും രക്ഷപ്പെടുത്താനായില്ല. ശരീരത്തിനും മനസ്സിനുമേറ്റ കഠിനമായ വേദനയുമായി കഴിയുമ്പോഴും പെണ്‍കുട്ടിയെ തിരിച്ചു കിട്ടുമെന്ന അവസാന പ്രതീക്ഷയും കുടുംബത്തിന് നഷ്ടമായി.\n2012 ലെ നിര്‍ഭയ കൂട്ട ബലാത്സംഗത്തെ അനുസ്മരിപ്പിക്കുന്നതാണ് പെണ്‍കുട്ടി നേരിട്ട ക്രൂരതയും അനുഭവിച്ച യാതനയും. ബലാത്സംഗം ചെറുക്കാന് ശ്രമിച്ചതിന് കഴുത്ത് ഞെരിച്ചപ്പോള് നട്ടെല്ലിന് ഗുരുതരമായി പരിക്കേല്‍ക്കുകയും നാവു മുറിഞ്ഞു പോവുകയുമായിരുന്നു. ഇരുകാലുകളും പൂര്‍ണ്ണമായി തളരുകയും ചെയ്തു. കൈകളുടെ ചലനശേഷി ഭാഗീകമായി നഷ്ടപ്പെട്ടു. അമ്മക്കും സഹോദരനുമൊപ്പം പാടത്ത് പുല്ലരിയാന് പോയ പെണ്‍കുട്ടി അല്‍പം മാറി പുല്ല് ചെത്തിക്കൊണ്ടിരിക്കുന്നതിനിടയിലാണ് ഉയര്‍ന്ന ജാതിക്കാരായ പ്രതികള് ചാടി വീണ് കുട്ടിയെ ചോളപ്പാടത്തേക്ക് വലിച്ചിഴച്ചു കൊണ്ടു പോയി ബലാത്സംഗം ചെയ്തത്. പൊലീസിന്റെ ഭാഗത്ത് നിന്ന് നീതി ലഭിച്ചില്ലെന്ന് മാത്രമല്ല, പ്രതികള്‍ക്ക് അവര് സംരക്ഷണം നല്‍കുകയും ചെയ്തു. കുടുംബാംഗങ്ങളുടെ എതിര്‍പ്പ് അവഗണിച്ച് അന്ത്യകര്‍മ്മങ്ങള്‍ക്ക് പോലും അവസരം നല്‍കാതെ പൊലീസ് മൃതദേഹം സംസ്‌കരിച്ചതിലും ദുരൂഹത ഉയര്‍ന്നിട്ടുണ്ട്.\n2012ല് ഓടുന്ന ബസില് നിന്ന് പെണ്‍കുട്ടിയെ കൂട്ടബലാത്സംഗം ചെയ്ത സംഭവം നമുക്ക് മറക്കാറായിട്ടില്ല. ബസില് നിന്ന് ക്രൂരമായി ബലാത്സംഗം ചെയ്യപ്പെട്ട പെണ്‍കുട്ടിയെ പുറത്തേക്ക് വലിച്ചെറിയുകയായിരുന്നു. രാജ്യത്തിന്റെ നെഞ്ചിലെ ഉണങ്ങാത്ത മുറിവായ നിര്‍ഭയ കേസിലെ പ്രതികളെ ഇക്കഴിഞ്ഞ മാര്‍ച്ചിലാണ് തൂക്കിലേറ്റിയത്. ഓടുന്ന തീവണ്ടിയില് നിന്ന് പെണ്‍കുട്ടിയെ തള്ളിയിട്ട് ബലാത്സംഗം ചെയ്ത് കൊലപ്പെടുത്തിയ ഗോവിന്ദച്ചാമിയെപ്പോലുള്ളവര് ഇപ്പോഴും വിലസുന്നുവെന്നതാണ് യു.പി.യില് നിന്ന് ഇടക്കിടെ പുറത്തു വരുന്ന ഇത്തരം സംഭവങ്ങള് തെളിയിക്കുന്നത്. ഉയര്‍ന്ന ജാതിയില് പെട്ടവരുടെ കുറ്റകൃത്യങ്ങള്‍ക്ക് നേരെ ചെറുവിരലനക്കാന് പൊലീസും അധികാരികളും തയ്യാറാവാത്തിടത്തോളം ഗോവിന്ദച്ചാമിമാര് ഇനിയും ഉണ്ടാവുമെന്നതില് തര്‍ക്കമില്ല. പാവപ്പെട്ട ദളിതര്‍ക്ക് നീതി നിഷേധിക്കപ്പെടുകയും തുടര്‍ച്ചയായി അവര് ചവിട്ടി അരയ്ക്കപ്പെടുകയുമാണ്. നീതിയും നിയമവും നടപ്പാക്കേണ്ടവര് തന്നെ പ്രതികള്‍ക്ക് കുട പിടിക്കുമ്പോള് ഇതിലപ്പുറവും സംഭവിച്ചില്ലെങ്കിലെ അത്ഭുതപ്പെടേണ്ടതുള്ളു.


May 6, 2021 – IRINJALAKUDALIVE.com\nഇരിങ്ങാലക്കുട : ജില്ലയിൽ കൊവിഡ്-19 വ്യാപനം കൂടി വരുന്ന പശ്ചാത്തലത്തിൽ വ്യക്തികൾ, ധനകാര്യ സ്ഥാപനങ്ങളിലെ / ചിട്ടി കമ്പനികളിലെ പ്രതിനിധികൾ എന്നിവർ വീടുകൾ തോറും കയറിയിറങ്ങി നടത്തുന്ന പലിശ / പണപ്പിരിവ് എന്നിവ ഇനി ഒരു അറിയിപ്പ് ഉണ്ടാകുന്നതുവരെ ജില്ലയിൽ കർശനമായി നിരോധിച്ച് തൃശ്ശൂർ ജില്ലാ കളക്ടർ ഉത്തരവിറക്കി.\nസമ്പൂര്‍ണ ലോക്ഡൗണുമായി ബന്ധപ്പെട്ട മാര്‍ഗരേഖ പുറത്തിറങ്ങി. ഭക്ഷ്യവസ്തുക്കള് വില്‍ക്കുന്ന കടകള്‍ക്ക് രാത്രി 7.30 വരെ പ്രവര്‍ത്തിക്കാമെന്ന് മാര്‍ഗരേഖ വ്യക്തമാക്കുന്നു. കൊറിയർ സ്ഥാപനങ്ങൾക്കും കൊറിയർ വാഹനങ്ങൾക്കും അനുമതി. അവശ്യ സെർവീസുകളുടെ, വാഹനങ്ങൾ ഉൾപ്പടെ റിപ്പയറിങ് സ്ഥാപനങ്ങൾക്കും അനുമതി. വിവാഹങ്ങൾക്ക് 20 പേരും, മരണാനന്തര ചടങ്ങുകൾക്ക് 20 പേർക്കും അനുമതി. കോവിഡ് ജാഗ്രത പോർട്ടലിൽ രജിസ്ട്രേഷൻ നിർബന്ധം. ഇലട്രിക്കൽ, പ്ലംബിംഗ് ടെക്‌നീഷ്യന്മാർക്ക് യാത്രാനുമതി. കോവിഡ് നിബന്ധനകൾ പാലിച്ചുകൊണ്ടുള്ള അഞ്ച് പേരിൽ കൂടാത്ത തൊഴിലുറപ്പ്\nനിലവിൽ ഉച്ചക്ക് ഒരുമണി വരെ പ്രവർത്തനാനുമതിയുള്ള കണ്ടെയിന്‍മെന്റ് സോണുകളിലെ പലചരക്ക്, പച്ചക്കറി കടകള്‍ക്ക് മെയ്7വെള്ളിയാഴ്ച മാത്രം രാവിലെ9മണി മുതല് വൈകിട്ട്7വരെ പ്രവര്‍ത്തിക്കാൻ ജില്ലാ കളക്ടറുടെ അനുമതി. കോവിഡ് വ്യാപനത്തിന്‍റെ പശ്ചാത്തലത്തില് മെയ് 8 മുതല് സംസ്ഥാനത്ത് ലോക്ക്ഡൗണ് പ്രഖ്യാപിച്ച സാഹചര്യത്തില് ദൈനംദിന ആവശ്യങ്ങള് നിറവേറ്റുന്നതിനു വേണ്ടിമാത്രമാണ് ഇളവനുവദിക്കുക. നിര്‍ദ്ദേശങ്ങള് ലംഘിക്കുന്നവര്‍ക്കെതിരെ നിയമ നടപടികള് സ്വീകരിക്കും. സെക്ട്രല് മജിസ്‌ട്രേറ്റുമാരും തദ്ദേശ സ്വയംഭരണ അധികൃതരും\nസംസ്ഥാനത്ത് സര്‍വീസ് നടത്തുന്ന 15 ട്രെയിനുകള് 2021 മേയ് 31 വരെ റദ്ദാക്കി. വേണാട്, വഞ്ചിനാട്, ഇന്റര്‍സിറ്റി, ഏറനാട്, കണ്ണൂര് ജന്‍ശതാബ്ദി, പാലരുവി എക്സ്പ്രസ്, ചെന്നൈ–തിരുവനന്തപുരം സൂപ്പര് ഫാസ്റ്റ്, ചെന്നൈ–തിരുവനന്തപുരം അന്ത്യോദയ, ബാനസവാടി–എറണാകുളം എക്സ്പ്രസ്, മംഗലാപുരം–തിരുവനന്തപുരം എക്സ്പ്രസ്, നിസാമുദീന്–തിരുവനന്തപുരം പ്രതിവാര എക്സ്പ്രസ് എന്നീ ട്രെയിനുകള് റദ്ദാക്കി. ആലപ്പുഴ–കൊല്ലം, എറണാകുളം–ആലപ്പുഴ, ഷൊര്‍ണൂര്–എറണാകുളം മെമുവും റദ്ദാക്കി.\nകാറളം : കോവിഡ് 19 മഹാമാരിയുടെ പശ്ചാത്തലത്തിൽ കേരള സർക്കാരിന്‍റെ "വാക്സിൻ ചലഞ്ച് "ലേക്ക് ഒരു കൈത്താങ്ങ്. കാറളം സർവ്വീസ് സഹകരണ ബാങ്കിന്‍റെ വിഹിതവും, ജീവനക്കാരുടെയും, ഭരണ സമിതി അംഗങ്ങളുടെ വിഹിതവും കൂടി 10,05000 (പത്ത് ലക്ഷത്തി അയ്യായിരം ) രൂപയുടെ ചെക്ക് മുകുന്ദപുരം താലൂക്ക് സഹ.സഘം അസി. രജിസ്ട്രാർ പഞ്ചായത്ത് പ്രസിഡന്റ് സീമ പ്രേംരാജ്, ബാങ്ക് സെക്രട്ടറി വി.എ ആശ, വൈസ് പ്രസിഡന്റ്\nതൃശൂർ ജില്ലയിൽ വ്യാഴാഴ്ച 3587 പേർക്ക് കോവിഡ്, 3556 പേർക്കും സമ്പര്‍ക്കത്തിലൂടെ. 1519 പേരുടെ പരിശോധനാഫലം നെഗറ്റീവ് ആയി.ടെസ്റ്റ് പോസിറ്റിവിറ്റി റേറ്റ് 25.55%. സംസ്ഥാനത്ത് ഇന്ന് 42,464 പേര്‍ക്ക് കോവിഡ് തൃശൂർ ജില്ലയിൽ വ്യാഴാഴ്ച കോവിഡ് സ്ഥിരീകരിച്ച3587 ൽ 3556 പേർക്കും സമ്പര്‍ക്കത്തിലൂടെ. അതേസമയം രോഗം സ്ഥിരീകരിച്ച് ജില്ലയിൽ ചികിത്സയിലായിരുന്ന 1519 പേരുടെ പരിശോധനാഫലം നെഗറ്റീവ് ആയി. സംസ്ഥാനത്ത് ഇന്ന് 42,464 പേര്‍ക്ക് കോവിഡ്, 39,496പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 2579\nഇരിങ്ങാലക്കുട നിയോജകമണ്ഡലത്തിൽ വ്യാഴാഴ്ച 144 പേര്‍ക്ക് കൂടി കോവിഡ്-19 സ്ഥിരീകരിച്ചതായി ജില്ലാ ഭരണകൂടം പുറത്തുവിട്ട കണക്കുകൾ സൂചിപ്പിക്കുന്നു. ആളൂർ24, ഇരിങ്ങാലക്കുട 52, കാറളം 3, വേളൂക്കര 18, മുരിയാട് 14, കാട്ടൂര് 11, പൂമംഗലം 2, പടിയൂർ 20 പേര് ഇരിങ്ങാലക്കുട : ജില്ലാ ഭരണകൂടം പുറത്തുവിട്ട കണക്കുകൾ പ്രകാരം ഇരിങ്ങാലക്കുട നിയോജക മണ്ഡലത്തിൽ വ്യാഴാഴ്ച 144 കോവിഡ് പോസിറ്റീവ് കേസുകൾ റിപ്പോർട്ട് ചെയ്തു. ഇരിങ്ങാലക്കുട നഗരസഭ പരിധിയിലെ 263\nമറ്റന്നാൾ മുതൽ സംസ്ഥാനത്ത് സമ്പൂർണ്ണ ലോക്ക്ഡൗൺ കോവിഡ് രണ്ടാം തരംഗം രൂക്ഷമായതിനെ തുടർന്ന് സംസ്ഥാനത്ത് സമ്പൂർണ്ണ ലോക്ക്ഡൗൺ പ്രഖ്യാപിച്ചു. മെയ് 8 ശനിയാഴ്ച രാവിലെ6മണി മുതൽ 16 തിയതി ഞായറാഴ്ച വരെ9ദിവസം വരെയാണ് സമ്പൂർണ്ണ ലോക്ക്ഡൗൺ പ്രഖ്യാപിച്ചിരിക്കുന്നത്. അവശ്യ സേവനങ്ങൾക്ക് മാത്രമാണ് അനുമതി. അനാവശ്യമായി പുറത്തിറങ്ങുന്നവർക്കെതിരെ കേസെടുക്കും.


Kerala gold price today 09/09/2021 Pawan rate decreased by 80 Rs. | സ്വര്‍ണ വില താഴേക്ക്; പവന് കുറഞ്ഞത് 80 രൂപ - Malayalam Goodreturns\n» സ്വര്‍ണ വില താഴേക്ക്; പവന് കുറഞ്ഞത് 80 രൂപ\nPublished: Thursday, September 9, 2021, 11:06 [IST]\nസംസ്ഥാനത്ത് സ്വര്‍ണ വില വീണ്ടും കുറഞ്ഞു. പവന് 80 രൂപയുടെ ഇടിവാണ് ഇന്നുണ്ടായിരിക്കുന്നത്. ഒരു പവന് സ്വര്‍ണത്തിന്റെ ഇന്നത്തെ വില 35,200 രൂപയാണ്. ഗ്രാമിന് 4,400 രൂപയാണ് നിരക്ക്. ഈ മാസത്തെ ഏറ്റവും താഴ്ന്ന നിരക്കിലാണ് സ്വര്‍ണ വില ഇപ്പോഴുള്ളത്. ഇന്നലെ പവന് 240 രൂപ കുറഞ്ഞിരുന്നു. 35,280 രൂപയായിരുന്നു ഇന്നലെ ഒരു പവന് സ്വര്‍ണത്തിന്റെ വില. ചൊവ്വാഴ്ച 80 രൂപയുടെ ഇടിവ് പവന് വിലയിലുണ്ടായിരുന്നു. സെപ്റ്റംബര് ഒന്നിന് പവന് 35,440 രൂപയായിരുന്നു വില. പിന്നീട് സെപ്റ്റംബര് 4,5,6 തിയതികളില് സ്വര്‍ണ വില ഉയര്‍ന്ന് പവന് 35,600 രൂപയില് എത്തിയിരുന്നു. ഈ മാസത്തെ ഏറ്റവും ഉയര്‍ന്ന നിരക്കായിരുന്നു അത്.\nആഗോള വിപണിയില് 1,788.59 ഡോളറിലാണ് ട്രോയ് ഔണ്‍സ് ഇന്ന് വ്യാപാരം നടത്തുന്നത്. ഡോളര് കരുത്താര്‍ജിച്ചതാണ് സ്വര്‍ണത്തിന് മങ്ങലേല്‍പ്പിക്കുന്നത്. ഫെഡ് റിസര്‍വ് നടപടികള് ഡോളറിന്റെ മൂല്യമുയര്‍ത്തിയാല് സ്വര്‍ണ വില താല്‍ക്കാലികമായി ഇടിഞ്ഞേക്കാം. ദേശീയ വിപണി എംസിഎക്സില് ഗോള്‍ജ് ഒക്ടോബര് ഫ്യൂച്ചര് 10 ഗ്രാമിന് 46,935.00 രൂപയ്ക്കാണ് ഇന്ന് വിനിമയം നടത്തുന്നത്.\nചെന്നൈ - 35,616 രൂപ\nഹൈദരാബാദ് - 35,616 രൂപ\nഒരു ഗ്രാമിന് 69.30 രൂപയാണ് ഇന്നത്തെ വില. പത്ത് ഗ്രാം വെള്ളിക്ക് 693 രൂപയും ഒരു കിലോഗ്രാമിന് 69,300 രൂപയുമാണ് വില. ഇന്നലെ കിലോ ഗ്രാമിന് 69,100 രൂപയായിരുന്നു വില.\nKerala gold price today 09/09/2021 Pawan rate decreased by 80 Rs. | സ്വര്‍ണ വില താഴേക്ക്; പവന് കുറഞ്ഞത് 80 രൂപ\nKerala gold price today 09/09/2021 Pawan rate decreased by 80 Rs.\nStory first published: Thursday, September 9, 2021, 11:06 [IST]


കൂടത്തായി ; ജോളിയെ സഹായിച്ച ഇമ്പിച്ചിമോയിയെ മുസ്ലിം ലീഗ് പുറത്താക്കി ⋆ Third Eye News Live\nകൂടത്തായി ; ജോളിയെ സഹായിച്ച ഇമ്പിച്ചിമോയിയെ മുസ്ലിം ലീഗ് പുറത്താക്കി\nകോഴിക്കോട്: കൂടത്തായി കൊലപാതക പരമ്പരയിലെ മുഖ്യ പ്രതി ജോളിയെ സഹായിച്ച മുസ്ലിം ലീഗ് പ്രാദേശിക നേതാവ് വികെ ഇമ്പിച്ചി മോയിയെ പാർട്ടിയിൽ നിന്നും പുറത്താക്കി. ജോളിക്ക് കരം അടയ്ക്കാനും അഭിഭാഷകനെ ഏർപ്പാടാക്കാനും സഹായിച്ചത് ഇമ്പിച്ചി മോയിയാണെന്ന് ആരോപണം കഴിഞ്ഞ ദിവസങ്ങളിൽ ഉയർന്നിരുന്നു. ഇതേത്തുടർന്ന് ഇമ്പിച്ചി മോയിയുടെ വീട്ടിലും മകന്റെ കടയിലും അന്വേഷണസംഘം റെയ്ഡ് നടത്തിയിരുന്നു. ഇതിന് പിന്നാലെയാണ് പാർട്ടിയും ഇമ്പിച്ചി മോയിക്കെതിരെ നടപടിയെടുത്തിരിക്കുന്നത്.\nപൊലീസിന്റെ പിടിയിലാകുന്നതിനു മുമ്പ്് ജോളി ഇമ്പിച്ചി മോയിയെ നിരവധി തവണ വിളിച്ചിരുന്നതായി ഫോൺ രേഖകൾ പൊലീസിന് ലഭിച്ചിരുന്നു. ഇമ്പിച്ചി മോയിയുടെ വീട്ടിൽ പൊലീസ് റെയ്ഡ് നടത്തിയിരുന്നു. എന്നാൽ പരിശോധനയിൽ റേഷൻ കാർഡോ, ഭൂനികുതി രേഖകളോ ഉൾപ്പടെ ഒന്നും പൊലീസിന് കണ്ടെടുക്കാനായില്ല. അറസ്റ്റിന് തൊട്ടുമുമ്പ്് ഈ രേഖകളെല്ലാം ഇമ്പിച്ചി മോയിനെ ഏൽപിച്ചു എന്നായിരുന്നു ജോളിയുടെ മൊഴി.\nകൂടത്തായി കൊലപാതകക്കേസിൽ പിടിയിലാകുന്നതിന് രണ്ടു ദിവസം മുമ്പാണ് ജോളി ഇമ്പിച്ചിമൊയ്തീനെ നിരന്തരം ഫോണിൽ വിളിച്ചത്. ഈ സമയത്ത് ജോളി അദ്ദേഹത്തെ നേരിൽ ചെന്ന് കാണുകയും ചെയ്തിരുന്നു. വക്കീലിനെ ഏർപ്പാടാക്കിത്തരണമെന്ന് ജോളി ആവശ്യപ്പെട്ടിരുന്നതായും കാര്യമെന്താണെന്ന് പറഞ്ഞിരുന്നില്ലെന്നും ഇമ്പിച്ചിമോയിയെ പൊലീസിന് മൊഴിനൽകി\nPrevious articleപീഡന പരാതി : ബിനോയ് കോടിയേരിയുടെ ഹർജി പരിഗണിക്കുന്നത് രണ്ട് വർഷത്തേക്ക് നീട്ടി വച്ചു\nNext articleഊബർ ടാക്‌സി ഡ്രൈവറെ ആക്രമിച്ച് കാർ തട്ടിയെടുക്കാൻ ശ്രമം


| തൊഴിലാളികള് ജെ.സി.ബി. ഉപയോഗിച്ച് തുരത്തിയ കാട്ടാന ചെരിഞ്ഞു ; ആന്തരിക രക്തസ്രാവമുണ്ടായതായി, ശ്വാസകോശത്തില് രക്തംകട്ടപിടിച്ചു | Mangalam\nMonday, July 23, 2018 Last Updated 44 Min 51 Sec ago English Edition\nWednesday 26 Jul 2017 07.53 AM\nതൊഴിലാളികള് ജെ.സി.ബി. ഉപയോഗിച്ച് തുരത്തിയ കാട്ടാന ചെരിഞ്ഞു ; ആന്തരിക രക്തസ്രാവമുണ്ടായതായി, ശ്വാസകോശത്തില് രക്തംകട്ടപിടിച്ചു\nമൂന്നാര്: ജെ.സി.ബി ഉപയോഗിച്ച് തുരത്തിയ കാട്ടാന ചെരിഞ്ഞു. എസ്‌റ്റേറ്റ് മേഖലയില് പകല് സമയത്ത് എത്തിയ ചില്ലിക്കൊമ്പനാണ് ചരിഞ്ഞത്. ജെ.സി.ബി ഉപയോഗിച്ചു തുരത്തുന്നതിനിടെ പരുക്കേറ്റതാണെന്നാണു വനംവകുപ്പ് നിഗമനം. തുരത്താന് ഉപയോഗിച്ച ജെ.സി.ബിയും കസ്റ്റഡിയിലെടുത്തു. ആനയ്ക്ക് ആന്തരിക രക്തസ്രാവമുണ്ടായതായി പോസ്റ്റുമോര്‍ട്ടം റിപ്പോര്‍ട്ടില് വ്യക്തമായി.\nശ്വാസകോശത്തില് രക്തം കട്ടപിടിച്ചിട്ടുണ്ട്. ചൊവ്വാഴ്ച രാവിലെ ഒമ്പതോടെ കണ്ണന്‍ദേവന് കമ്പനി ചെണ്ടുവര എസ്‌റ്റേറ്റിലെത്തിയ കാട്ടാന തേയില ഫാക്ടറിയുടെ ഗേറ്റു തകര്‍ത്തു അകത്തു കടക്കുകയും തൊഴിലാളികളെ ഭീതിയിലാഴ്ത്തുകയും ചെയ്തിരുന്നു. തലേദിവസം രാത്രി മേഖലയിലെത്തിയ ആന എതിരെ വന്ന ട്രാക്ടറില് ഇടിക്കുകയും വാഹനത്തിന് കേടു വരുത്തുകയും ചെയ്തിരുന്നു.\nകാട്ടാനയെ തുരത്താനുള്ള നടപടി സ്വീകരിക്കണമെന്ന് തൊഴിലാളികള് വനംവകുപ്പ് അധികൃതരെ അറിയിച്ചിരുന്നെങ്കിലും യാതൊരു നടപടിയുമുണ്ടായില്ല. ഇതേത്തുടര്‍ന്നാണ് തൊഴിലാളികളുടെ നേതൃത്വത്തില് ജെ.സി.ബി ഉപയോഗിച്ചു കാട്ടാനയെ തുരത്താന് തീരുമാനിച്ചത്. െവെകുന്നേരത്തോടെ കാട്ടിലേയ്ക്കു തുരത്തുകയും ചെയ്തു. എന്നാല് ജെ.സി.ബി ഉപയോഗിച്ചു തുരത്തുന്നതിടെയാണ് കാട്ടാനയ്ക്കു പരുക്കേറ്റതെന്നതാണ് വനംവകുപ്പും പരിസ്ഥിതി പ്രവര്‍ത്തകരും പറയുന്നത്.\nആനയുടെ ശരീരത്തില് പരുക്കേറ്റ പാടുകള് കണ്ടെത്തുകയും ചെയ്തിരുന്നു. ജെ.സി.ബി. കൊണ്ട് ആനയുടെ മസ്തകത്തില് അടിയേറ്റതായി സൂചനയുണ്ട്. തുടര്‍ന്ന് ആനയെ ഓടിക്കാനുപയോഗിച്ച് ജെ.സി.ബി യെയും ഡ്രൈവറെയും വനം വകുപ്പ് കസ്റ്റഡിയില് എടുത്തിട്ടുണ്ട്. കരാര് അടിസ്ഥാനത്തില് കെ.ഡി.എച്ച്.പി കമ്പനി ഉപയോഗിക്കുന്നതാണിത്.\nഅലക്ഷ്യമായി വാഹനം ഉപയോഗിച്ചതിനും കാട്ടാനയുടെ ജീവന് നഷ്ടപ്പെടാനിടയായതിനും നടപടി സ്വീകരിക്കുമെന്ന് വനം വകുപ്പ് അറിയിച്ചിട്ടുണ്ട്. ആനയെ തുരത്തുന്നത് തൊഴിലാളികള് മൊെബെലില് വീഡിയോ ആയി പകര്‍ത്തിയിരുന്നു. ഇത് വനം വകുപ്പ് ഉദ്യോഗസ്ഥര് പരിശോധിക്കുന്നുണ്ട്.\nകാട്ടാനയെത്തിയ ഫാക്ടറിയില് നിന്നും നൂറു മീറ്റര് അകലെയുള്ള ചതുപ്പു നിലത്തിലാണ് ആനയെ ചെരിഞ്ഞ നിലയില് കണ്ടെത്തിയത്. കോന്നിയില് നിന്നെത്തിയ വെറ്ററിനറി ഓഫീസര് ഡോ. ജയകുമാര്, തേക്കടിയില് നിന്നെത്തിയ ഡോ.അബ്ദുള് ഫത്താബ് എന്നിവരാണ് പോസ്റ്റ് മോര്‍ട്ടം നടത്തിയത്. ദേവികുളം ഡി.എഫ്.ഒ നരേന്ദ്ര ബാബു, റെയ്ഞ്ച് ഓഫീസര് നിബു കിരണ് എന്നിവര് മേല്‍നടപടികള് സ്വീകരിച്ചു. ചെരിഞ്ഞ ആനയുടെ കൊമ്പുകള് മുറിച്ചു തിരുവനന്തപുരത്തേയ്ക്കു കൊണ്ടു പോകുകയും ചെയ്തു.


Posted By: admin 122 Views0Comment china\nബീജിങ്: ഇന്ത്യ- ചൈന അതിര്‍ത്തിയില് സംഘര്‍ഷങ്ങള് രൂക്ഷമായിരിക്കെ സമാധാനമാണ് ചൈന ആഗ്രഹിക്കുന്നതെന്ന് വ്യക്തമാക്കി കൊണ്ട് ചൈനീസ് പ്രസിഡന്റ് ഷീ ജിന്‍പിങ് രംഗത്ത്. പീപ്പിള്‍സ് ലിബറേഷന് ആര്‍മിയുടെ 90ാം വാര്‍ഷികച്ചടങ്ങില് സംസാരിക്കവെയാണു ജിന്‍പിങ് നിലപാട് വ്യക്തമാക്കിയത്. എന്നാല് രാജ്യത്തിന്റെ പരമാധികാരത്തില് ഇടപെടാന് ആരെയും അനുവദിക്കില്ലെന്നും ഷീ ജിന്‍പിങ് കൂട്ടിച്ചേര്‍ത്തു.\nഡെമോക്രാറ്റിക് പ്രോഗ്രസീവ് പാര്‍ട്ടി നേതാവ് സായ് ഇങ് വെന് പ്രസിഡന്റ് ആയതിനെത്തുടര്‍ന്നു തായ് വാനുമായുള്ള പ്രശ്‌നങ്ങളും അനുദിനം രൂക്ഷമായിക്കൊണ്ടിരിക്കുകയാണ്. തായ് വാനെ തങ്ങളുടെ ഒരു പ്രവിശ്യയായാണു ചൈന കാണുന്നത്. പ്രശ്‌നങ്ങള് കൈവിട്ടുപോകുമെന്നു തോന്നിയാല് സൈന്യത്തെ അയച്ചു തയ് വാനെ വരുതിയില് നിര്‍ത്താന് ചൈന ശ്രമിച്ചേക്കും. എന്നാല് തന്റെ പ്രസംഗത്തില് ഒരു രാജ്യത്തെയോ ഒരു പ്രശ്‌നത്തെയോ ജിന്‍പിങ് പേരെടുത്തു പരാമര്‍ശിച്ചില്ല.\nകയ്യേറ്റമോ പ്രകോപനമോ ചൈന തേടില്ലെന്നു വ്യക്തമാക്കിയ ജിന്‍പിങ് എന്നാല് തങ്ങള്‍ക്കുനേരെയുള്ള കടന്നുകയറ്റത്തെ പരാജയപ്പെടുത്താനാകുമെന്ന ആത്മവിശ്വാസമുണ്ടെന്നും വ്യക്തമാക്കി. ചൈനയില്‍നിന്ന് ഒരു ഭാഗത്തെ അടര്‍ത്തിയെടുക്കാനുള്ള ശ്രമങ്ങള് അനുവദിച്ചുകൊടുക്കില്ല. രാജ്യത്തിന്റെ പരമാധികാരം, സുരക്ഷ, വികസന താല്‍പ്പര്യങ്ങള് തുടങ്ങിയവയെ ഹനിക്കുന്നവരെ വച്ചുപൊറുപ്പിക്കില്ലെന്നും ജിന്‍പിങ് കൂട്ടിച്ചേര്‍ത്തു.\nപ്രധാനമന്ത്രി നരേന്ദ്ര മോദിയുടെ നേതൃത്വത്തില് ഇന്ത്യ അതിവേഗ വളര്‍ച്ചയുടെ പാതയിലാണെന്ന് ചൈന.\nഇമ്മാനുവേൽ മക്രോണിന് രണ്ടാം റൗണ്ടിലും ആധിപത്യം.\nഇന്നസെന്റിനെതിരേ പരോക്ഷ വിമര്‍ശനവുമായി റിമ കല്ലിംഗല്